कधी अचानक खिशात मोबाईल फुटल्याचे किंवा कधी चार्जिंगला लावलेला असताना त्याचा स्फोट झाल्याचे आपण अनेकदा ऐकतो . जे उपकरण आपल्या दिवसभर हातात असते ते असे अचानक फुटते तेव्हा एकतर आजुबाजूच्या वस्तूंचे नुकसान होते नाहीतर व्यक्तीला इजा होते . आता अशाप्रकारे एकाएकी फोन फुटण्यामागे नेमके काय कारण असेल हे आजपर्यंत सापडलेले नाही . मात्र मोबाईलची बॅटरी अचानक फुटण्यामागे कोणते एक कारण नाही . तर अनेक कारणांमुळे फोन अचानक पेट घेऊ शकतात . त्यामुळे फोन फुटू नये म्हणून बॅटरी चार्ज करताना किंवा एरवीही काही गोष्टींची काळजी घेणे गरजेचे आहे . पाहूयात काही सोप्या पण महत्त्वाच्या गोष्टी ज्यामुळे तुमचा फोन अशा अपघातापासून नक्की वाचू शकतो . १ . चार्जिंगला असताना फोन वापरणे – अनेकांना सध्या मोबाईलचे अक्षरशः वेड लागलेले पहायला मिळते . जाऊ तिथे प्रत्येकाच्या हातात मोबाईल असतो . अनेकांना मोबाईल चार्जिंगला असेपर्यंतही दम निघत नाही . फोन चार्जिंगला असेल तरीही हे लोक मोबाईलवर बोलतात किंवा किमान वेगवेगळी अॅप्लिकेशन्स वापरतात . मात्र त्यामुळे मोबाईलचा स्फोट होण्याची शक्यता असते . चार्जिंगला असताना फोनसाठी तो आराम करण्याचा काळ असतो . याबरोबरच फोन स्विच ऑफ करुन तो चार्जिंगला लावल्यास जास्त वेगाने आणि योग्य पद्धतीने चार्ज होतो . त्यामुळे जास्त महत्त्वाचे काम नसल्यास या पर्यायाचा नक्की विचार करा . २ . रात्रभर फोन चार्जिंगला ठेवणे – अनेकांना दिवसभर फोन वापरुन रात्री तो चार्ज करण्याची सवय असते . असे करणे ठिक असले तरीही फोन चार्जिंगला लावून झोपून जाणे योग्य नाही . कारण यामध्ये फोन प्रमाणापेक्षा जास्त चार्ज होतो . त्यामुळे फोनची बॅटरी लवकर खराब होण्याची शक्यता असते . जास्त चार्जिंग करणे हे फोन फुटण्याचे एक महत्त्वाचे कारण असते हे लक्षात घ्या . ३ . आपल्याच फोनचा ओरिजिनल चार्जर न वापरणे – काही वेळा आपला चार्जर हरवला म्हणून किंवा ऑफीसला असताना घरी विसरला म्हणून आपण दुसऱ्यांचे चार्जर वापरतो . सध्या सर्व फोनला एकच चार्जिंग केबल चालते . मात्र आपला फोन वेगळ्या कंपनीचा असेल आणि आपण वेगळ्या कंपनीचा चार्जर वापरत असू तर आपल्या फोनची बॅटरी खराब होते . त्यामुळे आपल्याच फोनचा ओरीजनल चार्जर वापरणे केव्हाही चांगले . ४ . फोनवर थेट सूर्यप्रकाश पडणे – फोन अशा ठिकाणी ठेऊ नका ज्याठिकाणी फोनवर थेट सूर्यप्रकाश पडेल . जर फोनवर जास्त सूर्यप्रकाश पडला तर तो प्रमाणापेक्षा जास्त गरम होतो आणि त्याच्या आतली यंत्रणा बिघडण्याची शक्यता असते . यामुळे फोनचा समतोल बिघडतो आणि फोन फुटण्याचा धोका अधिक असतो .


मुंबईः रिझर्व्ह बँकेने ( आरबीआय ) आता ' अलाहाबाद बँके ' च्या विरोधात बुडीत कर्जांप्रकरणी कारवाई ( प्रॉम्ट करेक्टीव्ह अॅक्शन ) करण्यास सुरुवात केली आहे . बँकेच्या बुडीत कर्जांमध्ये मोठ्या प्रमाणावर वाढ झाल्यामुळे रिझर्व्ह बँकेने ही कारवाई सुरु केली आहे . यामुळे आता बँकेच्या नव्याने कर्ज वितरण करण्यावर तसेच लाभांश वितरणावर निर्बंध येतील . आरबीआयच्या कारवाईमुळे आज मुंबई शेअर बाजारात ' अलाहाबाद बँके ' च्या शेअरने इंट्राडे व्यवहारात 70.4 रुपयांची नीचांकी पातळी गाठली . गेल्या दोन वर्षांत बुडीत कर्जाचे वाढलेले प्रमाण ( नॉन - परफॉर्मिंग अॅसेट - एनपीए ) आणि मालमत्तेवर नकारात्मक परतावा ( आरओए ) मिळत असल्याने आरबीआयने कारवाईचा बडगा उगारला आहे . ' ' बॅंकांची ढोबळ बुडीत कर्जे 10 टक्क्यांवर गेल्यास रिझर्व्ह बॅंकेकडून कारवाई केली जाते . मात्र , रिझर्व्ह बँकेच्या या कारवाईचा बँकेच्या कामकाजावर कोणताही परिणाम होणार नाही . याऊलट , या सर्व उपायोजनांमुळे बँकेची एकुण कामगिरी सुधारण्यास मदत होईल , ' ' असे सार्वजनिक क्षेत्रातील बॅंक असलेल्या ' अलाहाबाद बँके ' च्या निवेदनात म्हटले आहे . आरबीआयने नुकतीच ' बॅंक ऑफ इंडिया ' विरोधात देखील कारवाई केली आहे . याआधी महाराष्ट्र बँक , सेंट्रल बँक ऑफ इंडिया , देना बँक , आयडीबीआय बॅंक , इंडियन ओव्हरसीज बॅंक आणि युको बँकेवर बुडीत कर्जांप्रकरणी कारवाई करण्यात आली आहे . ' अलाहाबाद बँके ' च्या शेअरने आज इंट्राडे व्यवहारात 70.4 रुपयांची नीचांकी पातळी गाठली आहे . शेअर अखेर अर्ध्या टक्क्याच्या घसरणीसह 72.85 रुपयांवर व्यवहार करतो आहे .


आपल्या विनोदबुद्धीच्या बळावर या कलाविश्वात प्रसिद्धीझोतात आलेला कपिल शर्मा सध्या मात्र कुठेच दिसत नाहीये . सहकलाकारांसोबतचा वाद , खासगी आयुष्यात आलेलं वादळ या सर्व गोष्टींचा सामना करणाऱ्या कपिलला अति मद्यसेवन आणि नैराश्यामुळे बऱ्याच अडचणींचाही सामना करावा लागला . एकेकाळी सर्वच कलाकारांच्या पसंतीचा त्याचा कार्यक्रम पाहता पाहता इतक्या मागे पडला की सध्या कपिल शर्मा या नावाचा प्रेक्षकांना हळूहळू विसर पडू लागल्याचं दिसत आहे . कपिलच्या वागण्यामुळेही अनेक कलाकारांनी त्याच्याविषयीची तक्रार केली होती . यातच ज्येष्ठ अभिनेते श्त्रुघ्न सिन्हा यांच्या नावाचाही समावेश झाला आहे . कपिलने आपली नक्कल करतेवेळी अनेकदा मर्यादा ओलांडल्या ज्यामुळे माझ्या मुलीने म्हणजेच अभिनेत्री सोनाक्षी सिन्हा हिनेही त्याला ताकीद दिली होती , असं त्यांनी म्हटल्याचं वृत्त ‘इंडिया टुडे’ने प्रसिद्ध केलं आहे . ‘मी या सर्व गोष्टी फारश्या मनावर घेत नाही . लता मंगेशकर , आशा भोसले , अमिताभ बच्चन या सर्वच महान कलाकारांची नक्कल केली जाते . पण , जोपर्यंत या सर्व गोष्टी मर्याचा ओलांडत नाहीत तोपर्यंत हे सारंकाही ठीक असतं . या साऱ्याचा अंदाज मला तेव्हा आला जेव्हा कपिलने त्याच्या कार्यक्रमात माझी खिल्ली उडवली होती . त्याचवेळी सोनाक्षीने त्याला असं न करण्याची ताकीद दिली होती . कारण कोणत्याच बाबतीच आपल्या मर्यादा ओलांडल्या गेल्या नाही पाहिजेत’ , असं ते मुलाखतीत म्हणाले . वाचा : त्याची चोरी मी पकडली होती , एक्स बॉयफ्रेंडविषयी दीपिकाने केला खुलासा शत्रुघ्न सिन्हा यांच्या या वक्तव्यामुळे पुन्हा एकदा कपिल चर्चेत आला आहे . पण , या चर्चा त्याच्या कारकिर्दीच्या दृष्टीने पूरक नाहीत हेसुद्धा तितकच खरं आहे . त्यामुळे निदान आतातरी पुनर्पदार्पणाचा मानस बाळगणारा कपिल या सर्व गोष्टींवर लक्ष देत काही गोष्टींध्ये सुधारणा करतो का , हे पाहणं महत्त्वाचं ठरणार आहे .


आयपीएलचा अकरावा हंगाम अवघ्या एका महिन्यावर येऊन ठेपलेला असताना बीसीसीआयने , नवीन हंगामासाठी DRS SYSTEM ला आपला हिरवा कंदील दाखवला आहे . त्यामुळे पाकिस्तान सुपरलिग स्पर्धेनंतर इंडियन प्रिमीअर लिग ही DRS ( Decicion Review System ) चा वापर करणारी दुसरी स्पर्धा ठरली आहे . इंडियन एक्स्प्रेसने यासंदर्भातलं वृत्त दिलेलं आहे . अवश्य वाचा – किंग्ज इलेव्हन पंजाबचे नेतृत्व रविचंद्रन अश्विनकडे DRS चा वापर करण्यासाठी बीसीसीआय उत्सुक होतंच . बीसीसीआय तंत्रज्ञानाच्या दृष्टीकोनातून सर्वोत्तम कामगिरी करतंय , मग आयपीएलमध्ये DRS चा वापर का करु नये असं मत सर्व अधिकाऱ्यांनी व्यक्त केलं . बीसीसीआय प्रत्येक आंतरराष्ट्रीय सामन्यात DRS या यंत्रणेचा वापर करतं , म्हणून यंदाच्या आयपीएल सामन्यांमध्येही DRS च्या वापराला बीसीसीआयने परवानगी दिल्याचं एका उच्चपदस्थ अधिकाऱ्याने सांगितलं . DRS SYSTEM म्हणजे काय ? DRS म्हणजेत Decision Review System ही यंत्रणा सर्वात प्रथम २०११ साली वापरण्यात आली . खेळपट्टीवरील पंचांनी दिलेला निर्णय जर खेळाडूला मान्य नसल्यास DRS च्या माध्यमातून खेळाडूला तिसऱ्या पंचांकडे दाद मागण्याचा अधिकार देण्यात आलेला आहे . खेळपट्टीवरील पंचांनी एखाद्या फलंदाजाला बाद असल्याचा निर्णय दिला असेल आणि तिसऱ्या पंचांच्या पाहणीत जर फलंदाज नाबाद आढळत असेल तर फलंदाजाला जीवदान मिळत . याचसोबत गोलंदाजीवर पंचानी आपलं अपील फेटाळल्यास गोलंदाजांनाही DRS यंत्रणेमार्फत तिसऱ्या पंचांकडे दाद मागण्याचा अधिकार देण्यात आला आहे . प्रत्येक संघाला कसोटी सामन्यात २ तर वन - डे सामन्यात एका डावात DRS ची १ यशस्वी संधी मिळते . जर संघाने मागितलेली दाद यशस्वी ठरली तरी ही संधी कायम राहते . मात्र तिसऱ्या पंचांच्या पाहणीतही खेळपट्टीवरील पंचांचा निर्णय योग्य दिसत असल्यास संघाला आपली DRS ची संधी गमवावी लागते . काळानुरुप या यंत्रणेतही आयसीसीने महत्वाचे बदल केले आहेत . सुरुवातीच्या काही वर्षांमध्ये बीसीसीआयचा DRS यंत्रणेला विरोध होता . निकाल देण्याच्या बाबतीत DRS ही यंत्रणा अजुनही पूर्णपणे विकसीत नसल्याने बीसीसीआयने DRS ला आपला विरोध दर्शवला होता . मात्र इंग्लंड संघाच्या भारत दौऱ्यात बीसीसीआयने एक पाऊल मागे येत DRS यंत्रणा वापरण्याची तयारी दाखवली यानंतर प्रत्येक सामन्यात DRS चा वापर केला जातो आहे . आयपीएलच्या सामन्यांत DRS चा वापर करण्यासाठी आयसीसीच्या पंचांचं एक खास पथक आंध्र प्रदेशला येणार आहे . यात पंचांना DRS यंत्रणेतले बारकावे व अन्य तांत्रिक बाबी शिकवल्या जातील . त्यामुळे यंदाच्या आयपीएल हंगामात DRS च्या वापरामुळे सामने कसे रंगतात हे पाहणं महत्वाचं ठरणार आहे .


जिओने आपल्या युजर्सना एक धमाकेदार ऑफर दिली आहे . रिलायन्स जिओने आपल्या युजर्ससाठी कॅशबॅक ऑफरची तारीख वाढवली आहे . रिलायन्स जिओच्या कॅशबॅक ऑफरमध्ये ३९८ किंवा त्याहून जास्त रिचार्जवर ७०० रुपयांपर्यंत कॅशबॅक दिला जात आहे . ही ऑफर फक्त ऑनलाइन रिचार्जवर दिली जात आहे . याचा अर्थ तुम्ही एखाद्या शॉपमध्ये जाऊन रिचार्ज केलात तर ही ऑफर मिळणार नाही . ही ऑफर ३१ मार्चपर्यंत वाढवण्यात आली आहे . युजरने जिओ अॅपमधून ३९८ चा किंवा त्याहून जास्तचा रिचार्ज केला , तर त्याच्या वॉलेटमध्ये ३०० रुपये जमा होतील . याशिवाय जिओ अॅपमध्ये ५० - ५० रुपयांचे आठ वाऊचर्स मिळतील . या वाऊचर्सचा वापर तुम्ही ३०९ चा किंवा त्याहून जास्तचा रिचार्ज करण्यासाठी करु शकता . एका रिचार्जवर एकाच वाऊचरचा वापर केला जाऊ शकतो . याशिवाय अॅमेझॉन पे , फोन पे , फ्रिचार्ज आणि पेटीएमसारख्या वॉलेटमधून रिचार्ज केल्यावरही ऑफर मिळत आहे . कोण किती कॅशबॅक देतंय – रिलायन्स जिओचा रिचार्ज अॅमेझॉन पे वरुन केल्यास नव्या आणि जुन्या युजर्सना ५० रुपयांचा कॅशबॅक दिला जात आहे . मोबिक्विकवरुन जिओच्या नव्या आणि जुन्या युजर्सनी रिचार्ज करताना JIOFULL कोड टाकला , तर ३०० रुपयांचास कॅशबॅक मिळेल . पेटीएमवरुन जिओचा ३९८ किंवा त्याहून जास्तचा रिचार्ज करताना नवीन युजरने NEWJIO कोड वापरल्यास ८० रुपयांचा कॅशबॅक मिळणार . याशिवाय जुन्या युजर्सनी PAYTMJIO कोड वापरला तर त्यांना ५० रुपयांचा कॅशबॅक मिळेल . फ्रीचार्जवरुन रिचार्ज करत असताना JIO75 कोड टाकल्यास जिओच्या नव्या युजर्सना ७५ रुपयांचा कॅशबॅक मिळेल . तर जुन्या युजर्सनी FCJIO कोड वापरल्यास ३० रुपयांचा कॅशबॅक मिळेल . फोनपेवरुन रिचार्ज केल्यास नव्या युजर्सना ९० रुपयांचा कॅशबॅक मिळेल आणि जुन्या युजर्सना ६० रुपयांचा कॅशबॅक मिळेल . काय आहे ३९८ चा प्लान – जिओच्या ३९८ च्या रिचार्जवर युजरला अनलिमिटेड डाटा दिला जात आहे . मात्र त्यासाठी एक अट आहे . युजरला दिवसाला फक्त २ जीबी हायस्पीड डाटा मिळेल . दिवसाची लिमिट संपल्यास इंटरनेट अनलिमिटेड चालत राहील मात्र स्पीड 64kbps होईल . याशिवाय प्लानमध्ये अनलिमिटेड कॉलिंग सुविधाही दिली जात आहे . सोबतच १०० एसएमएसही दिवसाला मिळतील . हा प्लान फक्त ७० दिवसांसाठी वैध आहे .


‘अॅपल’चे प्रमुख टीम कूक यांच्या दौऱ्यानंतर लगेचच या महिन्याच्या शेवटी ‘मायक्रोसॉफ्ट’चे सीईओ सत्या नाडेला भारत दौऱ्यावर येत आहेत . नाडेला यांचा हा तिसरा भारत दौरा आहे . त्यांच्या दौऱ्याकडे देशातील माहिती - तंत्रज्ञान क्षेत्राचे लक्ष लागले आहे . या दौऱ्यामध्ये ते निवडक उद्योजक आणि सॉफ्टवेअर डेव्हलपर्सची भेट घेणार आहेत . येत्या ३० मे रोजी मायक्रोसॉफ्टतर्फे एका कार्यक्रमाचेही आयोजन करण्यात आले आहे . या कार्यक्रमामध्ये निमंत्रित करण्यात आलेल्यांबरोबर नाडेला संवाद साधणार आहेत . नाडेला गेल्यावर्षी डिसेंबरमध्ये भारतात आले होते . त्यावेळी त्यांनी आंध्र प्रदेशचे मुख्यमंत्री एन . चंद्राबाबू नायडू यांची भेट घेतली होती . त्याचबरोबर त्यांनी काही कंपन्यांनाही भेट दिली होती . नोव्हेंबरमध्ये त्यांनी मुंबईमध्ये एका कार्यक्रमात भाषणही केले होते . त्यावेळी त्यांनी महिंद्रा समुहाचे अध्यक्ष आनंद महिंद्रा आणि अॅक्सिस बॅंकेच्या अध्यक्षा शिखा शर्मा यांचीही भेट घेतली होती .


जगभरातील सर्वात मोठ्या सार्वजनिक वाहतूक सेवांपैकी एक म्हणून भारतीय रेल्वेकडे पाहिले जाते किंवा ओळखली जाते . रोज लाखोंच्या संख्येने प्रवासी आणि मालाची वाहतूक करणारी रेल्वे ही प्रत्येक भारतीयाच्या दैनंदिन जीवनाचा ( प्रत्यक्ष किंवा अप्रत्यक्षरित्या ) भाग आहे . रेल्वेनी प्रवास करताना आपली गाडी शोधण्यासाठी आपण हा क्रमांक वाचतो आणि नंतर विसरुन जातो . भारताचे श्रेत्रफळ पाहता रेल्वेचे जाळे अफाट आहे . त्यामुळे भारतात एकाच वेळी अनेक मार्गांवर अनेक रेल्वे गाड्या धावत असतात . यामध्ये अनेक लांब पल्ल्याच्या , राज्याअंतर्गत धावणाऱ्या , स्थानिक अशा रेल्वे गाड्यांचा समावेश होतो . मात्र हजारोंच्या संख्येने कोचेस असणाऱ्या रेल्वेने प्रत्येक कोच ओळखण्यासाठी आणि रेल्वे कुठून कुठू जात आहे हे ओळखण्यासाठी विशेष कोडिंग केले आहे . आकड्यांचे हो कोड्स आपल्याला प्रत्येक गाडीच्या डब्ब्यावर दिसतात . रेल्वे स्थानकावर होणाऱ्या उद्घोषणेआधी रेल्वेचा क्रमांक घोषित केला जातो , तोच हा कोड . या कोडमधील प्रत्येक आकडा हा विशिष्ट कारणासाठी वापरला जातो . हा पाच आकडी क्रमांक गाडीबद्दल बरीच माहिती देतो . चला तर मग जाणून घेऊयात या पाच आकडी क्रमांकाचा अर्थ… शून्य ( ० ) ० या आकड्याने सुरु होणाऱ्या क्रमांकाची रेल्वे अतिशय स्पेशल असते . एखाद्या विशेष दिवशी ती चालवली जाते . परीक्षांच्या काळात , होळी किंवा दिवाळीच्या दिवसांमध्ये जास्त गर्दी होण्याच्या वेळी ही रेल्वे काढली जाते . एक ( १ ) आणि दोन ( २ ) क्रमांक १ आणि २ ने सुरु होणारी रेल्वे लांब पल्ल्याची रेल्वे म्हणून ओळखली जाते . तीन ( ३ ) क्रमांक ३ पासून सुरु होणारी रेल्वे कोलकाता सबर्बन रेल्वे म्हणून ओळखली जाते . त्यामुळे हा क्रमांक कोलकातासाठी राखीव असल्याचे दिसते . चार ( ४ ) ४ क्रमांकाने सुरु होणारी रेल्वे सबर्बन रेल्वे म्हणून ओळखली जाते . यामध्ये चेन्नई , दिल्ली , सिकंदराबाद आणि इतर मेट्रो शहरांचे प्रतिनिधित्व करते . पाच ( ५ ) या क्रमांकापासून सुरु होणारी रेल्वे कन्व्हेंशनल कोच असणारी पॅसेंजर ट्रेन असते . सहा ( ६ ) ६ क्रमांकाने सुरु होणाऱ्या रेल्वेला मेनलाइन इलेक्ट्रीकल रेल्वे युनिट असलेली रेल्वे म्हणून ओळखले जाते . सात ( ७ ) ज्या रेल्वेचा क्रमांक ७ पासून सुरु होतो तिला डिझेल मल्टीपल युनिट रेल्वे आणि रेलकार सर्व्हीससाठी वापरली जाणारी रेल्वे म्हणून ओळखतात . आठ ( ८ ) ही रेल्वे आरक्षित रेल्वे म्हणून ओळखली जाते . नऊ ( ९ ) ९ क्रमांकापासून सुरु होणारी रेल्वे मुंबई क्षेत्र आणि सबर्बन रेल्वेसेवेसाठी ओळखली जाते .


आयुष्याचा जोडीदाराची स्वतः निवड करुन प्रेमविवाह करण्याला पसंती देणाऱ्या आलियाने लग्नाच्या खर्च कमी करणे अशक्य असल्याचे म्हटले आहे . बॉलिवूड अभिनेता वरुण धवन आणि आलिया भट्ट आगामी ‘बद्रीनाथ की दुल्हनिया’ या चित्रपटाच्या प्रसिद्धीमध्ये व्यग्र आहेत . चित्रपटाच्या प्रसिद्धीसाठी ही जोडी जयपूरमध्ये पोहचली आहे . जयपूरमध्ये प्रसिद्धीवेळी राजस्थान पत्रिकाशी बोलताना आलियाने लग्नाचा खर्च कमी प्रमाणात करणे अशक्य असल्याचे म्हटले . लग्नामध्ये अनावश्यक खर्च करण्याच्या नव्या कायद्यासंदर्भात आलियाला प्रश्न विचारण्यात आला होता . या नव्या कायद्यानुसार , लग्नामध्ये पाच लाखापेक्षा अधिक खर्च करणाऱ्याने एका गरिब मुलीचे लग्न लावू द्यावे , असा प्रसाव काँग्रेसच्या खासदार रंजित रंजन यांनी मांडला आहे . या प्रश्नावर उत्तर देताना आलियाने लग्न कमी खर्चात करणे अशक्य असल्याचे मत व्यक्त केले . आजच्या घडीला पाच लाख रुपये फक्त वधूच्या कपड्यासाठी लागतात , असे आलिया म्हणाली . भारतामध्ये काही लग्न समारंभांवर वारेमाप खर्च केला जातो . लाखो रुपयांची उधळपट्टी लग्न समारंभाच्या निमित्ताने पाहायला मिळते . अशा लग्न समारंभांना अंकुश लावण्यासाठी नवा कायदा येत आहे . ज्या लोकांना आपल्या घरातील लग्न - कार्यासाठी ५ लाखांपेक्षा जास्त रक्कम खर्च करायची आहे त्यांना १० टक्के रक्कम गरीबांच्या मुलीच्या लग्नासाठी देणे बंधनकारक होणार आहे . काँग्रेसच्या खासदार रंजित रंजन यांच्या पुढाकाराने हा कायदा येणार आहे . कायदा संमत होण्यापूर्वी आलियाने दिलेल्या उत्तरामुळे आलिया पुन्हा एकदा चर्चेत येऊ शकते . सध्याच्या काळात लग्नकार्यावर अनावश्यक खर्च केला जात आहे . श्रीमंत लोक लग्नामध्ये खूप खर्च करतात त्यामुळे गरिबांवर दडपण येते . त्यांच्याकडून ही अशाच मोठ्या समारंभाची अपेक्षा केली जाते . अशा परिस्थितीमध्ये या उधळपट्टीवर अंकुश लावणारा कायदा असावा , असे आम्हाला वाटले आणि या कल्याणकारी कायद्याच्या निर्मितीची कल्पना सूचली , असे रंजन यांनी म्हटले होते . मात्र आलियाने या प्रश्नावर दिलेले उत्तर हे आलियाच्या मनात गरिबांविषयी कोणतीही भावना नसल्याचा प्रश्न उपस्थित केला जाऊ शकतो . आलियाची नेहमीच तिच्या विनोदी बुद्दीने फजिती होताना दिसते . त्यामुळे आलियाला या प्रश्नातील गांभिर्य किती कळले , याबाबतही तर्कवितर्क रंगण्याची शक्यता नाकारता येत नाही . ‘बद्रीनाथ की दुल्हनिया’ या चित्रपटामध्ये आलिया बद्रीच्या दुल्हनियाच्या रुपात प्रेक्षकांच्या भेटीला येणार आहे . चित्रपटामध्ये दुल्हनियाची व्यक्तिरेखा साकारणाऱ्या आलियाने यापूर्वी तिला आयुष्य़ात हव्या असणाऱ्या जोडीदाराविषयी मनमोकळ्या गप्पा मारल्या होत्या . एका मुलाखतीमध्ये आलियाने तिच्या भावी जोडीदार कसा असावा ही इच्छा बोलून दाखविली होती .


दुबईमध्ये सध्या पाकिस्तान आणि ऑस्ट्रेलियादरम्यान कसोटी मालिका सुरु आहे . या मालिकेतील दुसरा सामना सध्या शेख झायद स्टेडियमवर खेळवला जात आहे . याच सामन्यामध्ये पाकिस्तानचा अझर अलीच्या धावबाद होण्याचा व्हिडीओ सध्या चर्चेचा विषय ठरत आहे . तिसऱ्या दिवशीचा खेळ सुरु असताना अझर अली आणि अशद शफीक यांची जोडी मैदानावर जमली होती . ऑस्ट्रेलीयन गोलंदाज पीटर सिडेलने टाकलेला एक चेंडू स्लीपला टोलवला . चेंडू सीमेरेषेकडे जात असताना पाहून अली आणि शफीकने क्रीजदरम्यान धाव काढणे थांबवले . मात्र चेंडू सिमेरेषेजवळ जाऊन थांबला . चौकार गेल्याचे समजून अली क्रीजच्यामध्ये जाऊन शफीकशी चर्चा करु लागला . मात्र सीमेरेषेजवळ गेलेला चेंडू क्षेत्ररक्षण करणाऱ्या मिशेल स्टार्कने यष्टीरक्षक टीम पिनेकडे फेकला . टीमने चेंडू हातात येताच क्षणाचाही विलंब न लावता स्टॅम्पवरील बेल्स उडवल्या . या सर्व गोंधळात अली आणि शफीकला काय सुरु आहे याची काही कल्पनाच येत नव्हती . अखेर चौकार जाण्याऐवजी चेंडूची गती कमी होऊन तो मध्येच थांबल्याने आपण धावबाद झाल्याचे अलीच्या लक्षात आले आणि तो पव्हेलियनकडे चालू लागला . अलीच्या धावबाद होण्याचा व्हिडीओ सध्या सोशल मिडियावर व्हायरल होत असून अनेकजण पाकिस्तानी फलंदाजांची टर उडवताना दिसत आहेत . अनेकांनी अलीचे अशापद्धतीने बाद होणे मजेदार असल्याचे म्हणतच क्रिकेट खेळताना सतर्क राहण्याची गरज असल्याचे सांगितले . चौकार गेल्याचे समजून बाद झाला बाद होण्याची अनोखी पद्धत पाकिस्तानी क्रिकेटपटूंचा सर्वोत्तम खेळ बाकी फलंदाजांसाठी आदर्श धावबाद होण्याची सर्वात बावळट पद्धत फक्त पाकिस्तानचे खेळाडू हे करु शकतात सामन्याच्या दृष्टीने अलीच्या धावबाद होण्याने पाकिस्तानला मोठा फटका बसला . मैदानावर स्थिरावलेला अली अशा मजेदार पद्धतीने धावबाद झाला तेव्हा ६४ धावांवर खेळत होता . अलीच्या या चमत्कारीक पद्धतीने बाद होण्यामुळे समालोचकही गोंधळले .


व्हॉट्स अॅप पेमेंट फीचरनंतर फेसबुकनं डेटिंग फीचरचीही काही दिवसांपूर्वीच घोषणा केली . आता फेसबुकनं आणखी एक महत्त्वाची घोषणा केली असून फेसबुक लवकरच स्वतःची ई - कॉमर्स साईटही सुरू करणार आहे . अर्थात यामुळे अॅमेझॉन , फ्लिपकार्टसारख्या मोठ्या ई - कॉमर्स साईटला येणाऱ्या काळात स्पर्धा निर्माण होणार आहे . फेसबुकनं आपल्या ई - कॉमर्ससाठी काही नामांकित ब्रँड्ससोबत चर्चा करायलाही सुरुवात केली आहे . येत्या जून महिन्याच्या सुरुवातीलाच फेसबुक भारतात आपली ई - कॉमर्स वेबसाईट लाँच करणार आहे . भारतात ई - कॉमर्सचं जाळं झपाट्यानं विस्तारात चाललं आहे . ई - कॉमर्सवरून खरेदी करण्यास भारतीय ग्राहकांनी पसंती वाढत चालली आहे आणि हेच लक्षात घेऊन फेसबुकनं स्वतःची ई - कॉमर्स साईट लाँच करण्याचं ठरवलं आहे . नोव्हेंबर २०१७ मध्ये फेसबुकनं पहिल्यांदा ‘मार्केटप्लेस’ भारतात लाँच केलं होतं . जिथे ग्राहकांना थेट आपल्या वस्तू विक्री किंवा खरेदी करता येत होत्या . मार्केटप्लेसला मिळालेला प्रतिसाद पाहता आता फेसबुकनं आता पूर्णपणे ई - कॉमर्स साईट सुरु करण्याचं ठरवलं आहे .


एकता कपूरची बहुप्रतिक्षित ठरलेली ‘कसौटी जिंदगी की - २’ ही मालिका काही दिवसापूर्वीच प्रेक्षकांच्या भेटीला आली . मालिका प्रसारित झाल्यानंतर आता जवळपास साऱ्यांच पात्रांचा खुलासा झाला असून काही दिवसापूर्वीच कोमोलिकाच्या भूमिकेवरील पडदाही उचलण्यात आला आहे . अभिनेत्रीने हिना खान कोमोलिकाच्या भूमिकेत झळकली आहे . विशेष म्हणजे सध्या कोमोलिकाच्या रुपातली हिना चाहत्यांच्या पसंतीत उतरल्याचं दिसून येत आहे . कधीकाळी सुपरहिट ठरलेल्या ‘कसौटी…’चा हा सीक्वल खास असल्याची चर्चा रंगली होती . विशेष म्हणजे हा सीक्वल नव्या रुपात प्रेक्षकांसमोर सादर व्हावा यासाठी मालिकेच्या प्रोमोमध्ये अभिनेता शाहरुख खान झळकला होता . या प्रोमोमध्ये शाहरुख प्रेरणा आणि अनुरागची ओळख करुन देताना दिसला होता . हा प्रोमो त्यावेळी प्रेक्षकांच्या प्रचंड पसंतीत उतरल्याचं पाहायला मिळालं होतं . मात्र काही दिवसापूर्वीच मालिकेत झालेल्या हिनाच्या एण्ट्रीने शाहरुखच्या प्रोमोचाही रेकॉर्ड मोडला आहे . ‘कसौटी…’च्या नुकताच दुसरा प्रोमो प्रदर्शित करण्यात आला . यामध्ये हिना खान कोमोलिकाच्या रुपात दिसत असून तिने तिच्या अदाकारीमुळे चाहत्यांची मनं जिंकून घेतली आहेत . विशेष म्हणजे शाहरुखचा समावेश असलेल्या प्रोमोपेक्षा सध्या हिनाच्या प्रोमोची चर्चा रंगली आहे . हिनाच्या या नव्या प्रोमोने लोकप्रियतेमध्ये शाहरुखला मागे टाकल्याचं दिसून येत आहे . दरम्यान , ‘कसौटी…’मध्ये नुकतंच पदार्पण केलेल्या कोमोलिकाने अवघ्या काही काळातच प्रेक्षकांची मन जिंकल्यामुळे सध्या सर्वत्र तिचीच चर्चा रंगत आहे . त्यामुळे तिच्या लोकप्रियतेमध्ये आणखी वाढ होण्याची शक्यता असल्याचं दिसून येत आहे .


सुप्रसिद्ध संगीतकार ए . आर . रहमान आज ( ६ जानेवारी ) ५० वा वाढदिवस साजरा करत आहे . तामिळनाडू मधील एका कुटुंबात जन्मलेल्या रेहमान यांना संगीताचा वारसा लाभला होता . कुटुंबियाकडून मिळालेल्या संगीतमय वारसा पुढे चालवत रेहमानने भारतीय संगीताचा चेहरा - मोहरा बदलण्याचे काम केले . रेहमानचे मूळ नाव ए . एस . दिलीपकुमार असे आहे . ए आर रेहमान हे संगीत क्षेत्रातील नाव नाही तर एक ब्रॅड आहे . त्यांनी भारतीय चित्रपट संगीताला जागतिक स्तरावर नावलौकिक मिळवून दिला आहे . दोन ऑस्कर पुरस्कार , दोन ग्रॅमी पुरस्कार , बाफता पुरस्कार तसेच चार राष्ट्रीय चित्रपट मिळवून त्यांनी संगीत क्षेत्रात आपला ठसा उमटविला आहे . ‘स्लमडॉग मिलेनिअर’ या चित्रपटासाठी ए . आर . रेहमान यांना ऑस्करने सन्मानित करण्यात आले होते . विशेष म्हणजे ऐ आर रेहमान यंदा पन्हा एकदा ऑस्करच्या शर्यतीत आहेत . ‘पेलेः बर्थ ऑफ अ लेजेंड’ या चित्रपटाला ऑस्करच्या यादीत नामांकन मिळाले आहे . ऑस्करच्या नामांकनाची अंतिम यादी २४ जानेवारीला निश्चित होणार आहे . ए . आर . रेहमानच्या संगीताचे वैशिष्ट्य म्हणजे त्यांने संगीतबद्ध केलेल्या गाण्यांच्या चाली या कठीण असतात . त्या चाली मात्र ऐकायला खूप गोड वाटतात . गाणी ऐकताना त्यातून काही तरी अद्भूत गवसल्यासारखे वाटते . संगीतात आजच्या घडीला कोणीही त्याचा हात धरणारे नाही आहे , असे मानले जाते . १९९२ सालापासून त्याने आजवर अनेक भाषांमधील चित्रपटांमध्ये मंत्रमुग्ध करून टाकणारे संगीत देऊन जगभरातील चाहत्यांची मने जिंकली आहेत . रोजा , बॉम्बे , रंगीला , दिल से , लगान , रंग दे बसंती हे त्याने संगीत दिलेले काही उल्लेखनीय चित्रपट आहेत . २००८ साली प्रदर्शित झालेल्या स्लमडॉग मिलेनियर या इंग्रजी चित्रपटाच्या संगीतासाठी ए . आर . रेहमानाला ऑस्कर , गोल्डन ग्लोब व बाफ्टा पुरस्कार मिळाले आहेत . अशा या गुणी संगीतकाराला मानाचा मुजरा .


‘२ . ०’ या चित्रपटाच्या फर्स्ट लूक प्रदर्शित करण्यासाठीच्या कार्यक्रमाला दिमाखात सुरुवात झाली आणि प्रश्नोत्तरांच्या सत्राला सुरुवात होणार इतक्यातच ‘२ . ०’ या चित्रपटाच्या टीममधील एका व्यक्तीने अक्षय कुमारकडे धाव घेतली आणि त्याच्या कानात तो काहीतरी कुजबुजला . त्या टीम मेंबरने प्रवेशद्वाराकडेही बोट दाखवत काहीतरी सांगण्याचा प्रयत्न केला . अभिनेता अक्षय कुमारही तातडीने त्याच्या खुर्चीवरुन उठला आणि त्याने प्रवेशद्वाराकडे धाव घेतली . हा सारा गोंधळ आणि धावाधाव होण्याचे कारण होते अभिनेता सलमान खान . एकाच ठिकाणी , एकाच कार्यक्रमात तीन प्रसिद्ध कलाकार एकत्र येण्याचा योगच जणू जुळून आला होता . ‘२ . ०’ या चित्रपटाच्या फर्स्ट लूकच्या प्रदर्शनासाठी आयोजित कार्यक्रमामध्ये सुपरस्टार रजनीकांत , अभिनेता अक्षय कुमार यांनी हजेरी लावली होती . पण , आमंत्रितांच्या यादीमध्ये नसतानाही अभिनेता सलमान खानने हजेरी लावत उपस्थितांना आश्चर्याचा धक्काच दिला . सलमान येताच खिलाडी कुमारने त्याचे मोठ्या उत्साहात स्वागत केले . खिलाडी कुमारची भेट घेतल्यानंतर सलमान सुपरस्टार रजनीकांत यांची भेट घेण्यासाठी पुढे सरसावला . त्यानंतर कार्यक्रमाच्या सूत्रसंचालनाची धूरा सांभाळणाऱ्या करण जोहरने सलमानला व्यासपीठावर बोलावले आणि त्यानंतर सलमान रजनीकांत यांच्याबद्दल बोलू लागला . ‘मला फक्त रजनी गुरुंना पाहायचे होते . ते एक व्यक्ति म्हणून खूप चांगले आहेत . मी त्यांचा फार आदर करतो . या कार्यक्रमासाठी मी आमंत्रित नव्हतो . पण , या कार्यक्रमाबद्दल मला कळले आणि मी इथे आलो’ , असे म्हणत सलमानने उपस्थितांसमोर त्याच्या आठवणीही शेअर केल्या . ‘एकदा आम्ही ( मी आणि रजनी गुरु ) एकत्र चित्रीकरण करत होतो . त्यावेळी मी बाथरुममध्ये गेलो तेव्हा रजनी गुरु तिथे सिगारेट फेकत होते आणि ती तोंडाने पकडत होते . मी त्यांना विचारले की ‘तुम्ही काय करत आहात ? त्यावर ते म्हणाले ‘बाहेर खुप हवा आहे . त्यामुळे मी हे इथे करतो आहे’ . तो कार्यक्रम एका खुल्या सेटवर होत होता . त्यामुळे मी विंगेत गेलो कारण , रजनी गुरु खरंच सिगारेट एका झटक्यात त्यांच्या तोंडाने सिगारेट पकडतात का हे मला पाहायचे होते आणि खरंच त्यांनी ती एका झटक्यातच तोंडाने पकडली’ , असे म्हणत सलमानने त्याची रजनी गुरुंसोबतची आठवण सांगितली . दरम्यान , सलमानला आमंत्रण नसतानाही तो या कार्यक्रमाला आला होता , पण , या कार्यक्रमाला अभिनेता शाहरुख खान मात्र गैरहजर होता ही लक्षात घेण्यासारखी बाब आहे . या कार्यक्रमामध्ये सलमानने अभिनेता अक्षय कुमारच्या कामाचीही प्रशंसा केली . यासोबतच त्याने ‘२ . ०’ या चित्रपटाच्या फर्स्ट लूकची प्रशंसा करत हा चित्रपट पाहण्यासाठी तो उत्सुक असल्याचेही सांगितले . विशेष म्हणजे , ‘२ . ०’ हा चित्रपट आतापर्यंतचा बिग बजेट चित्रपट ठरणार असल्याची चर्चा आहे . तब्बल ३५० कोटी खर्चून चित्रपटाची निर्मिती केली जात असल्याचे सांगण्यात आले आहे . रजनीकांत आणि अक्षय यांच्यासोबतच चित्रपटात अॅमी जॅक्सन , सुधांशू पांडे आणि आदिल हुसैन यांच्याही भूमिका आहेत . ऑस्कर विजेते सुप्रसिद्ध संगीतकार ए . आर . रेहमान यांनी या चित्रपटाता संगीत दिले आहे .


स्त्री आणि पुरुषांच्या पोशाखात कमालीचा फरक असला तरी शर्ट किंवा टी - शर्ट हे या दोहोतला समान दुवा आहे , कारण अठराव्या शतकापर्यंत फक्त पुरुषी असलेल्या शर्टने महिलांच्या पोशाखातही मानाचे स्थान मिळविले . पाश्चिमात्यांच्या प्रभावामुळे पारंपरिक भारतीय पोशाखातील कुडता आणि सदऱ्यानेही कालाय तस्मै नमः म्हणत सुटसुटीत शर्टला शरण जाणे पसंत केले . एके काळी फक्त शर्ट घालणे अशिष्ट समजले जाई , कारण शर्ट हे कोटाच्या आत घातले जाणारे अंतर्वस्त्र होते . पुढे शर्टने त्याच्यावरील कोट किंवा ब्लेझरचे आवरण झुगारून देत मोकळा श्वास घेण्यास सुरुवात केली तेव्हा शर्टचा खरा पूर्ण चेहरा जगापुढे आला . दरम्यान काळानुरूप अनेक रूपे धारण करून शर्टने फॅशनविश्वातील आपले अग्रस्थान कायम ठेवले आहे . . पोशाख हा व्यक्तिमत्त्वाचा आरसा असतो . आपण जो पोशाख परिधान करतो त्यावरून आपण कसे आहोत , आपले व्यक्तिमत्त्व कसे आहे हे कळते . सौंदर्याच्या संकल्पनाही बऱ्याचशा कपडय़ांशी निगडित असतात . त्यामुळे केशरचना आणि पादत्राणांपेक्षा तुम्ही कोणते कपडे घातले आहेत आणि ते तुम्हाला शोभून दिसताहेत का यावर आपले व्यक्तिमत्त्व अवलंबून असते . आपला अनुभव , ज्ञान , आपला स्वभाव हे सर्व नंतर कळते . ‘फर्स्ट इम्प्रेशन’ हे कपडय़ांद्वारेच होते . त्यामुळेच कपडय़ांची निवड काळजीपूर्वक केली जाते . विशेषतः तरुण वर्ग याबाबतीत अतिशय सजग असतो . ते त्यांच्या ड्रेसिंग स्टाईल म्हणजेच शर्ट्स , टी - शर्ट्स आणि पँट्स यावर जास्त लक्ष देत असतात . शर्ट्स आणि टी - शर्ट्सच्या विश्वात अनेक बदल होत असतात . आपल्याकडच्या कुर्ता किंवा सदऱ्याच्या या पाश्चिमात्य भावंडाचे अनेक अवतार सध्या पाहायला मिळतात . कधी शर्ट्सची एकदम नवीनच स्टाईल बाजारात येते , तर कधी रेट्रो आणि मॉडर्न अशा मिक्स लुकमधल्या स्टाईलही लोकप्रिय होत चालल्या आहेत . जगातील सर्वात जुना शर्ट हा तीन हजार वर्षांपूर्वी फ्लिंडर्स पेट्री यांनी इजिप्तमध्ये बनविला होता . सुरुवातीच्या काळात शर्ट हे पुरुषांसाठी एक प्रकारचे ( अंतर्वस्त्र ) अंडरगार्मेट म्हणून वापरले जात होते , कारण शर्टवर कोट किंवा ब्लेझर असे . केवळ शर्ट घातलेली व्यक्ती अपूर्ण पोशाखात असल्याचे समजले जाई . अगदी १८ व्या शतकाच्या सुरुवातीपर्यंत हा समज दृढ होता . कालांतराने हा समज बदलून १८ व्या शतकात शर्ट पूर्ण पोशाखाच्या पात्रतेस उतरला . याच काळात शर्टाने आपले पुरुषप्रधानत्व झुगारून दिले . युरोप आणि अमेरिकेत १८६० नंतर महिलाही मोठय़ा प्रमाणात शर्ट घालू लागल्या . कापड दोन प्रकारचे असते एक - नॅचरल फॅब्रिक आणि मॅन - मेड फॅब्रिक . नॅचरल फॅब्रिक म्हणजे कॉटन , सिल्क आणि मॅन - मेड फॅब्रिक म्हणजे पॉलिस्टर इ . शर्ट्सचे मुख्यतः तीन प्रकार असतात . कॅज्युअल शर्ट्स , ऑफिस शर्ट्स आणि फॉर्मल म्हणजेच पार्टी शर्ट्स . कुर्ती शर्ट्स सण - समारंभातघातल्या जाणाऱ्या कुर्तीसारखेच कुर्ती शर्ट्स सध्या सर्व वयोगटांत लोकप्रिय आहेत . त्यांनी लोकांच्या मनात एक वेगळे स्थान निर्माण केले आहे . कॉटन , टेरिकॉटन अशा विविध मटेरिअल्सपासून हे शटर्््स तयार केले जातात . चायनीज आणि मँडारिन कॉलरमध्ये उपलब्ध असलेले हे शर्ट्स आपण जीन्स , ट्राऊझर्स आणि ३ / ४ सारख्या सगळ्या प्रकारच्या पँट्सवर परिधान करू शकतो . लिनिन शर्ट्स सर्व क्षेत्रांतील लोकांमध्ये लेनिन शर्ट्स खूप प्रसिद्ध आहेत . मुंबईच्या वातावरणास अनुसरून बाराही महिने घातले जाणारे हे शर्ट्स अधिक करून पांढरा , निळा , हिरवा अशा अनेक एकरंगीय पद्धतीत उपलब्ध आहेत . इतर शर्ट चुरगळला की त्याची ऐट कमी होते . लिनिन शर्ट्सचे वैशिष्टय़ हे की , ते चुरगळल्यावर अधिक उठावदार आणि आकर्षक दिसतात . जीन्स आणि फॉर्मल्सवर परिधान केले जाणारे हे शर्ट दररोजच्या वापराबरोबरच सण - समारंभांमध्येही घालता येतात . ड्रेस शर्ट्स कार्यालयात किंवा कॉर्पोरेट विश्वात काम करणाऱ्यांमध्ये फुल स्लीव्ह असलेले ऑफिस शर्ट म्हणजेच ड्रेस शर्ट फार लोकप्रिय आहेत . ऑफिसच्या वापराप्रमाणे शर्टला लवकर सुरकुत्या पडू नयेत म्हणून त्यात कॉटनबरोबरच टेरिकॉटनही वापरले जाते . लाइट रंगाबरोबरच प्लेन , चेक्स आणि स्ट्राइप्स पॅटर्नमध्ये असलेले हे ड्रेस शर्ट्स कार्यालयातील वातावरणात उठावदार दिसतात . जीन्स आणि ट्राऊझरवर आपण ड्रेस शर्ट परिधान करू शकतो . पार्टी शर्ट्स वाढदिवस , लग्न , ऑफिस पार्टी अशा विविध विशेष प्रसंगांसाठी आपल्या प्रत्येकाकडे दररोजच्या कपडय़ांबरोबरच वैशिष्टय़पूर्ण असे फॉर्मल म्हणजेच पार्टी ड्रेस असतात . पार्टी ड्रेस हे चमकदार आणि आकर्षक दिसण्यासाठी सिल्क , लेनिन , टेरिकॉटन , कॉटनपासून बनविले जातात . हे शर्ट्स स्मॉल कॉलर , बटन कॉलर , चायनीज कॉलर अशा विविध प्रकारच्या कॉलर्समध्येही उपलब्ध असतात . या शर्टाचे वैशिष्टय़ म्हणजे त्यातील खूपसे प्रिंटेड शर्ट्स हे हवाई , फिजी , गोवा अशा काही ठिकाणच्या समुद्रकिनारपट्टीच्या प्रदेशातील प्रिंट्समुळेही प्रसिद्ध झाले आहेत . गोल्फ शर्ट्स रोजच्या आणि ऑफिसच्या वापरासाठी असलेले पोलो शर्ट्स म्हणजेच गोल्फ शर्ट्स खूप प्रचलित आहेत . हाफ बाह्य़ांचे असलेले हे शर्ट्स कॉटनचे असतात . विविध रंगांमध्ये उपलब्ध असणाऱ्या या शर्ट्समध्ये चेक्स किंवा स्ट्रिप्ससारखे पॅटर्न्स खूप कमी बघायला मिळतात . कॅम्प शर्ट कॅज्युअल म्हणजेच कॅम्प शर्ट हा महाविद्यालयीन तरुणाईचा सर्वात आवडता प्रकार . भारतीय हवामानाप्रमाणे अधिकाधिक कॅम्प शर्ट हे कॉटनपासून बनविले जातात . विविध रंगांप्रमाणेच चेक्स आणि प्रिंटेड पॅटर्नमध्ये सर्वात जास्त उपलब्ध असलेले हे शर्ट्स दिसायलाही खूप आकर्षक आणि ट्रेंडी दिसतात . कमी देखभाल ( मेंटेनन्स ) करावे लागणारे हे कॅज्युअल शर्ट , ३ / ४ , जीन्स , ट्राऊझर अशा प्रकारच्या पॅन्ट्सवर परिधान करता येतात . नक्षीदार शर्ट्स तारे , पक्षी , ठिपके अशा अनेक आकारांचे वैविध्यपूर्ण टेक्श्चर असलेल्या डिझायनर शर्ट्सने सध्या तरुणाईला खूप आकर्षित केले आहे . कॉटन , टेरिकॉटनपासून बनवलेले हे शर्ट्स आपण जीन्स , ट्राऊझर्स आणि ३ / ४ सारख्या सगळ्या प्रकारच्या पँट्सवर परिधान करू शकतो . या शर्ट्सचे वैशिष्टय़ म्हणजे डिझायनर शर्ट दररोजच्या वापराबरोबरच सण - समारंभांमध्येही घालता येतात . कपडय़ांची निगा राखण्यासाठी आणि कपडय़ांची चमक ठेवण्यासाठी ड्रेस एक्स्पर्ट राजेश धीर यांनी काही टिप्स दिल्या आहेत .


भारतीय कसोटी संघातला सलामीवीर के . एल . राहुल याचं पुनरागमन आणखी एका कारणामुळे गाजतंय . दुखापतीमुळे संघाबाहेर गेलेल्या राहुलची श्रीलंका दौऱ्यात पुन्हा एकदा निवड झाली आहे . श्रीलंकेला रवाना होण्याआधी राहुलने आपला नवीन लूक समोर आणलाय . हार्दीक पांड्याने आपल्या इनस्ट्राग्राम अकाऊंटवरुन राहुलसोबत फोटो काढत , राहुलला संघात केलेल्या पुनरागमनाच्या शुभेच्छा दिल्या आहेत . आपल्या कारकिर्दीच्या सुरुवातीला राहुल हा आपल्या धडाकेबाज खेळासह त्याच्या हेअरस्टाईलमुळेही चांगलाच चर्चेत होता . गेल्या काही दिवसात टीम इंडियाच्या रोहीत शर्मा , हार्दीक पांड्या यांनीही आपला बदललेला लूक सोशल नेटवर्किंगच्या माध्यमातून आपल्या चाहत्यांसमोर आणला होता . आगामी श्रीलंका दौऱ्यात के . एल . राहुल शिखर धवनसोबत भारताच्या डावाची सुरुवात करण्याची शक्यता आहे . खांद्याच्या दुखापतीने पुन्हा डोकं वर काढल्यामुळे मुरली विजयला संघातून वगळण्यात आलं होतं . अवश्य वाचा – हार्दीक पांड्याचा नवीन हेअरकट पाहिलात का ? श्रीलंका दौऱ्यात भारतीय संघ ३ कसोटी , ५ वन - डे आणि १ टी - २० सामना खेळणार आहे . २६ जुलैपासून पहिल्या कसोटीला सुरुवात होणार आहे . त्यामुळे बऱ्याच महिन्यांच्या अंतरानंतर संघात पुनरागमन करणारा के . एल . राहुल श्रीलंकेत कशी कामगिरी करतो हे पाहणं महत्वाचं ठरणार आहे . अवश्य वाचा – रोहित शर्माच्या नव्या हेअरकटची चाहत्यांनी उडवली खिल्ली


ज्या लोकांना सकाळी उठून व्यायामशाळेत जाण्याचा कंटाळा येतो त्यांच्यासाठी आनंददायी बातमी आहे . नियमित सायकल चालवण्यामुळे देखील आठवडाभर व्यायामशाळेत गेल्यानंतरचे फायदे होत असल्याचे एका अभ्यासात समोर आले आहे . ज्या लठ्ठ व्यक्तींना व्यायामशाळेत जाण्यासाठी वेळ नाही , त्यांनी नियमित सायकल चालवणे फायदेशीर आहे . आमच्या निष्कर्षांतून नियमित सायकल चालवणे आणि व्यायामशाळेत व्यायाम करणे यातून निघणारे परिणाम जवळपास सारखेच असल्याचे डेन्मार्कमधील कोपेनहेगन युनिव्हर्सिटीचे प्राध्यापक बेंटे स्टॅल्क्नेचट यांनी सांगितले . ‘ओबेसिटी’ या आंतरराष्ट्रीय नियतकालिकामध्ये प्रसिद्ध करण्यात आलेल्या संशोधनामध्ये याबाबत माहिती देण्यात आली आहे . या अभ्यासामध्ये १३० अतिलठ्ठ व्यक्तींचा समावेश करण्यात आला होता . सहभागी व्यक्तींचे चार गट करण्यात आले . यातील एका गटास नियमित सायकल चालवण्यासाठी देण्यात आली . दोन गटांना आठवडय़ातून पाच वेळा व्यायाम करण्यास सांगण्यात आले . एका गटास अधिक तर दुसऱ्या गटास कमी व्यायाम करण्यास सांगण्यात आले . तर शेवटच्या चौथ्या गटास काहीही न करण्यास सांगण्यात आले . ज्या गटास सायकल चालवण्यास सांगण्यात आले होते , त्यांच्यामधील कॅलरीज व्यायामशाळेत व्यायाम करणाऱ्या गटाप्रमाणे कमी झाल्याचे दिसून आले . जवळपास सहा महिन्यानंतर स्थिर गट सोडून इतर सर्व गटातील व्यक्तींच्या चरबीमध्ये ( फॅट ) घट झाली होती . मोकळय़ा वेळेत वजन कमी करण्यासाठी सायकल चालविणे अतिशय फायदेशीर असल्याचे यातून दिसून येते , असे संशोधकांनी सांगितले .


मला एक लहान भाऊ आहे . माझा भाऊ अभिजीत नोकरीनिमित्त पुण्यात असतो . या क्षेत्रात आल्यापासून मला शुटिंगमुळे कधीच रक्षाबंधना किंवा सणासुदीला घरी जायलाच मिळते असे नाही . तोच वेळात वेळ काढून मला भेटायला येतो . पण त्याचीही नोकरी असल्यामुळे प्रत्येकवेळा त्याला सुट्टी मिळतेच असं नाही . वाचाः रक्षाबंधन विशेषः नात्यातील दुराव्यामुळे आम्ही आणखी जवळ आलो आहोत - नकुल घाणेकर दररोज आम्ही फोनद्वारे आणि व्हॉट्सअॅपद्वारे एकमेकांशी बोलतोच . त्यामुळे जर कधी भेटणं शक्य नाही झालं तरी दोघंही समजून घेतोच . कारण शेवटी त्याची नोकरी आहे आणि माझं शुटिंग… वाचाः मला कधीच भावाची कमतरता जाणवली नाही - सई ताम्हणकर माझे लग्नानंतरचे हे पहिले रक्षाबंधन आहे . त्यामुळे माझ्यासाठी ते खास तर आहेच . शिवाय पुढच्या वर्षी मी कदाचित रक्षाबंधनला भारतातच नसेन . अमेरिकेला गेले तर कोणतेच सण इथे साजरे होणार नाहीत . त्यामुळे मी प्रत्येक सण घरच्यांबरोबर साजरा करण्याचा प्रयत्न करते . यावेळी अभिजीत माझ्या सासरच्या घरी रक्षाबंधनासाठी येणार आहे . तो येणार हीच माझ्यासाठी खूप मोठी गोष्ट आहे . राखी बांधण्यापेक्षाही त्या दिवसाला आपली माणसं , आपले भाऊ बहिण एकमेकांना भेटतात , चार आनंदाचे क्षण एकमेकांसोबत घालवतात याला खरं महत्त्व आहे . अभिजीत खास सुट्टी घेऊन मला भेटायला येतोय हेच माझं गीफ्ट आहे . वाचाः पंकजाक्षीने स्वकतृत्वाने ओळख निर्माण केली - सिद्धार्थ जाधव शब्दांकन - मधुरा नेरुरकर


टीम इंडिया आणि ऑस्ट्रेलिया दरम्यान चार कसोटी सामन्यांची मालिका नुकतीच पार पडली . त्यात भारताने २ - १ असा विजय मिळवला . आता १२ जानेवारीपासून भारतीय संघ ऑस्ट्रेलियाविरुद्ध तीन एकदिवसीय सामने खेळणार आहे . एकदिवसीय सामन्यांसाठी भारताचा माजी कर्णधार महेंद्रसिंग धोनीची निवड यष्टीरक्षक म्हणून संघात करण्यात आली आहे . या आधी वेस्टइंडिज आणि ऑस्ट्रेलियाविरुद्ध खेळण्यात आलेल्या टी२० मालिकेतून त्याला वगळण्यात आले होते . मात्र आता ऑस्ट्रेलियाविरुद्धच्या एकदिवसीय सामन्यात आणि त्यानंतर न्युझीलँडविरुद्ध होणाऱ्या टी२० मालिकेसाठी त्याची निवड झाली आहे . या आधीच्या दौऱ्यांमध्ये धोनीने ऑस्ट्रेलियाच्या भूमीवर आपली वेगळी छाप उमटवली आहे . त्यामुळे धोनीच्या समावेशाने टीम इंडियाला बळ मिळाले आहे . त्यातच धोनीने लगावलेल्या हेलिकॉप्टर शॉटचीही चर्चा रंगू लागली आहे . या दरम्यान ऑस्ट्रेलियाचा स्फोटक फलंदाज ग्लेन मॅक्सवेल याने धोनीच्या या शॉटबद्दलची आठवण सांगितली . मॅक्सवेलने एका सामन्यात धोनीचा झेल सोडला . त्यानंतर धोनीने हेलिकॉप्टर शॉट मारून ११५ मीटर लांब असा उत्तुंग षटकार लगावला होता . ती आठवण सांगत मॅक्सवेलने धोनीची नक्कल केली . दरम्यान , या आधी धोनीला दोन टी२० मध्ये वगळ्यात आले होते , तेव्हा धोनी यापुढे टी२० सामने खेळणार नाही असे म्हटले जात होते . मात्र धोनीला पुन्हा एकदा टी२० सामन्यासाठी निवडण्यात आले आहे .


कॉमेडियन भारती सिंग आणि तिचा प्रियकर हर्ष लिंबाचिया यांनी काही महिन्यांपूर्वीच त्यांच्या नात्याला एक नवे वळण देण्याचा निर्णय घेतला . तीन महिन्यांपूर्वीच भारतीने इन्स्टाग्राम अकाऊंटवर फोटो शेअर करत हर्षसोबत आपला रोका झाल्याचे सांगितले . ‘हे काही संस्मरणीय क्षण आहेत’ , असे म्हणत तिने त्या फोटोला कॅप्शनही दिले होते . आता हे प्रेमीयुगुल विवाहबंधनात अडकण्यास सज्ज झाले असून , येत्या डिसेंबरमध्ये ते लग्न करतील . नुकतेच त्यांनी प्री - वेडिंग फोटोशूटही केले . वाचा : … म्हणून एकता कपूर सनी लिओनीवर नाराज हर्ष लिंबाचिया , भारतीच्या टेलिव्हिजन शोसाठी लेखन करतो . या दोघांमुळे आता टेलिव्हिजनवरील सेलिब्रिटी कपल्सच्या नावांच्या यादीत आणखी एका जोडप्याच्या नावाचा समावेश झाला आहे . त्यामुळे सोशल मीडियावर बऱ्यापैकी सक्रिय असणारी ही कॉमेडियन तिच्या लग्नाची तारीख कधी ठरवते याबद्दलच चाहत्यांमध्ये उत्सुकताही पाहायला मिळतेय . ‘टाइम्स’ला दिलेल्या मुलाखतीत भारती म्हणाली की , ‘सर्वसामान्य मुलींप्रमाणे माझेही मोठ्या थाटामाटात लग्न व्हावे असे मला वाटते . लग्नामध्ये मेहंदी , संगीत यांसारख्या ज्या विधी केल्या जाणार त्यासाठी मी जास्तच उत्साही आहे . आम्ही लग्नासाठी ३० नोव्हेंबर , ३ आणि ६ डिसेंबर या तीन तारखा सध्या काढल्या आहेत . यापैकी एक तारीख आम्ही निश्चित करू . आमचे संपूर्ण कुटुंब आणि मित्रमंडळी यांना सोयीस्कर अशी तारीख ठरवण्यात येईल . जेणेकरून , सर्वच आमच्या लग्नाला उपस्थित राहतील . ’ इतकेच नव्हे तर भारतीने लग्नाला लाल किंवा गुलाबी रंगाचा लेहेंगा घालण्याचे ठरवले असून , हर्ष तिला तो घेऊन देईल . वाचा : मल्टिप्लेक्सच्या आडमुठेपणामुळे ‘या’ निर्मात्यांची उद्धव ठाकरेंकडे धाव ‘हर्ष हा खूप साधा आहे . त्याला लग्नांमध्ये होणारा आवाज अजिबात आवडत नाही . साध्या पद्धतीने लग्न करण्यावर त्याचा विश्वास आहे . पण माझा स्वभाव मात्र पूर्ण विरुद्ध आहे . मला या सगळ्या गोष्टी फार आवडतात . शेवटी माझे ऐकण्याशिवाय त्याच्याकडे दुसरा पर्यायच उरला नाही कारण मी त्याची होणारी बायको आहे’ , असेही ती एकदा म्हणालेली .


गेल्या काही दिवसांमध्ये उत्तर प्रदेशात झालेल्या अपघातांच्या पार्श्वभूमीवर भारताचा माजी क्रिकेटपटू वीरेंद्र सेहवागने आपल्या खोचक शैलीत रेल्वेला टोला लगावला आहे . आतापर्यंत गाड्या वेळेवर येत नाहीत , हे पुरेसे नव्हते म्हणून की काय , आता ट्रेन्सला रूळावर राहणेही अवघड जाऊ लागले आहे , असे ट्विट सेहवागने केले . या अपघातांची जबाबदारी कुणीच स्विकारत नाही . निदान भविष्यात तरी मानवी जीवनाचे मोल संबंधितांना कळेल , एवढीच आशा करतो , असेही वीरूने म्हटले आहे . गेल्या काही दिवसांमध्ये उत्तर प्रदेशातील वाढत्या दुर्घटनांमुळे रेल्वे प्रवाशांच्या सुरक्षेचा प्रश्न ऐरणीवर आला आहे . तीन दिवसांपूर्वीच उत्तर प्रदेशच्या खतौली येथे कलिंगा उत्कल एक्स्प्रेसचे १४ डबे रूळांवरून घसरून भीषण अपघात झाला होता . या अपघातात २२ जणांचा मृत्यू झाला होता तर १२ लोक जखमी झाले होते . त्यानंतर बुधवारी पहाटे औरेया जिल्ह्यात आणखी एक मोठी दुर्घटना घडली . या दुर्घटनेत डंपरला धडकल्यामुळे कैफियत एक्स्प्रेसचे इंजिन आणि दहा डबे रूळावरून खाली घसरले . यामध्ये तब्बल ७४ प्रवासी जखमी झाले आहेत . या सर्व जखमींवर सध्या नजीकच्या रूग्णालयांमध्ये उपचार सुरू आहेत . या अपघातानंतर बचावकार्यासाठी राष्ट्रीय आपत्ती निवारण पथक ( एनडीआरएफ ) काही वेळापूर्वीच घटनास्थळी दाखल झाले . त्यांनी एव्हाना मदतकार्याला सुरूवात केली आहे . आझमगढ ते नवी दिल्ली मार्गावर धावणाऱ्या कैफियत एक्स्प्रेसचा अपघात हा डंपरला धडकल्यामुळे झाला . रेल्वे अपघात कमी करण्यासाठी लेव्हल क्रॉसिंग काढून टाकणे आणि मानवविरहीत फाटक अशा उपाययोजनांची देशभरात अंमलबजावणी केल्याचा दावा वारंवार रेल्वे खात्याकडून केला जातो . मात्र , तरीही हा डंपर कैफियत एक्स्प्रेसच्या मार्गात आलाच कसा , अशी शंकाही या अपघातामुळे निर्माण झाली आहे .


दुरदर्शनच्या माध्यमातून कॅप्टन व्योमच्या भूमिकेत घराघरामध्ये पोहोचलेल्या मिलिंद सोमणने सातासमुद्रापलिकडे तिरंगा फडकविला आहे . वयाची पन्नाशी पार केलेल्या सोमणने ३ दिवसात ५१७ कि . मी . अंतराची मॅरेथॉन स्पर्धा पार केली आहे . फ्लोरेडा शहरात पार पडलेली ही मॅरेथॉन स्पर्धा जगातील सर्वात कठीण स्पर्धा समजली जाते . तुम्ही ४२ कि . मी मॅरेथॉन विषयी ऐकले असेल . पण ‘अल्ट्रामॅन’ ही जगातील सर्वात कठीण अशी मॅरेथॉन आहे . या स्पर्धेमध्ये पोहणे , धावणे आणि सायकलिंग असे तीन टप्पे स्पर्धकाला पार करावे लागतात . ज्यामध्ये पहिल्या दिवशी १० कि . मी . पोहणे आणि १४२ कि . मी . सायकलिंग करणे , दुसऱ्या दिवशी २७६ कि . मी . सायकलिंग तर तिसऱ्या दिवशी ८४ कि . मी . धावावे लागते . मिलिंद सोमणच्या व्यतिरिक्त ४ भारतीयांनी या मॅरेथॉनमध्ये सहभाग घेत ही स्पर्धा पूर्ण केली . अभिषेक मिश्रा , कौस्तुभ रडकर , पृथ्वीराज पाटील आणि मनमध रेबा अशी या भारतीयांची नावे आहेत . विशेष म्हणजे मिलिंदने ही मॅरेथॉन अनवाणी पूर्ण केली . स्पर्धा पूर्ण केल्यानंतर मिलिंदने , ‘मी आनंदी असून भारतीय असल्याचा मला अभिमान आहे , असे त्याने म्हटले . प्रेमळ जगाने अल्ट्रामॅन मिलिंदला हॅलो म्हणावे , अशा शब्दात त्याने आपल्या भावना फेसबुकवरुन व्यक्त केल्याचे दिसते . या भावनिक पोस्टसोबतच मिलिंदने आईसोबत आणि भारतीय राष्ट्रध्वज हातामध्ये घेऊन काही फोटो शेअर केले आहेत . छोट्या पडद्यावरील ‘अ माऊथ फुल ऑफ स्काय’ या मालिकेपासून ते २०१५ मध्ये प्रदर्शित झालेल्या रणवीर सिंगच्या ‘बाजीराव मस्तानी’ चित्रपटापर्यंत अनेक चित्रपटात सोमण दिसला आहे . मिलिंदने एका मुलाखतीमध्ये आपल्या शरिरयष्टीबद्दल सांगितले होते . त्यावेळी मिलिंद म्हणाला होता की , शारीरिक तंदुरुस्तीसाठी त्याने कधीही जीममध्ये जाऊन मेहनत घेतलेली नाही . मात्र वयाची पन्नाशी ओलांडल्यानंतर अल्ट्रामॅन स्पर्धा पूर्ण करुन सोमणने त्याची शारीरिक क्षमताच सिद्ध केली असे म्हणावे लागेल . मॅरेथॉनपासून ते जगातील सर्वाधिक कठीण स्पर्धा असणाऱ्या अल्ट्रामॅन स्पर्धेतील दिमाखदार कामगिरीने मिलिंद कौतुकास पात्र ठरला आहे . २०१५ मध्ये आयर्नमॅन चॅलेंज ही स्पर्धा १५ तास आणि १९ मिनिटात पूर्ण केली होती . यावेळी त्याला ‘आयर्न मॅन ऑफ इंडिया’ पुरस्काराने गौरविण्यात आले होते . या स्पर्धेचे स्वरुप हे ३ . ८ कि . मी . पोहणे , १८० . २ कि . मी . सायकलिंग आणि ४२ कि . मी . धावणे असे होते .


गेली काही वर्षे सातत्याने राष्ट्रीय चित्रपट पुरस्कारांवर मोहोर उमटवणाऱ्या मराठी चित्रपटांनी यंदाही प्रगल्भ आशय आणि उत्तम दर्जाच्या बळावर राष्ट्रीय चित्रपटांमध्ये आपले स्थान निश्चित केले आहे . राष्ट्रपती प्रणव मुखर्जी यांच्या हस्ते ६४ व्या राष्ट्रीय चित्रपट पुरस्कारांचे वितरण नवी दिल्लीच्या विज्ञान भवनात करण्यात आले . यावेळी माहिती आणि प्रसारण मंत्री एम . वेंकय्या नायडु आणि केंद्रीय मंत्री राज्यवर्धन राठोडही उपस्थित होते . सुमित्रा भावे - सुनील सुकथनकर या दिग्दर्शक जोडीच्या ‘कासव’ सिनेमाने ‘सुवर्णकमळ’ पटकावत पुरस्कारांची शर्यत जिंकली . तर ‘दशक्रिया’ सिनेमाने सर्वोत्कृष्ट मराठी सिनेमा , सर्वोत्तम सहाय्यक अभिनेता आणि सर्वोत्कृष्ट पटकथा असे तीन - तीन पुरस्कार खिशात घातले आहेत . राजेश मापुस्कर यांना त्यांच्या ‘व्हेंटिलेटर’ या पहिल्याच मराठी सिनेमासाठी सर्वोत्कृष्ट दिग्दर्शकाचा पुरस्कार मिळाला असून याही सिनेमाने उत्कृष्ट संकलन आणि ध्वनी संकलनासाठीचे ( साऊंड मिक्सिंग ) तीन पुरस्कार पटकावत मराठीचा झेंडा पुन्हा एकदा डौलाने फडकवला . ‘रुस्तम’ सिनेमासाठी सर्वोत्कृष्ट अभिनेता म्हणून अक्षय कुमारला यंदाचा राष्ट्रीय पुरस्कार मिळाला . तर मल्याळम अभिनेत्री सुरभी लक्ष्मीने ‘मिनामीनुनगु’ सिनेमासाठी सर्वोत्कृष्ट अभिनेत्रीच्या पुरस्कारावर आपले नाव कोरले . अक्षयने ट्विटरवर याबाबत एक व्हिडिओ शेअर करून , ‘आजा मला पहिला राष्ट्रीय पुरस्कार मिळणार आहे . माझा आनंद मी शब्दात मांडू शकत नाही . तसेच शालेय जीवनात आलेले अपयश पचवून माझ्यातले सुप्त गुण ओळखणाऱ्या माझे आई - बाबांचेच हे श्रेय आहे , ’ असं म्हणायला अक्षय विसरला नाही . पुरस्कार सोहळ्यावेळी सोनम कपूर , अक्षय कुमार आणि अदिल हुसेन हे एकत्र बसले होते . तर यांचे कुटुंबिय ट्विंकल खन्ना आणि अनिल कपूर मागे बसून पाठिंबा देताना दिसले . उत्तर प्रदेशला ‘फिल्म फ्रेंडली’ राज्याचा पुरस्कार देण्यालाठी ज्युरी अध्यक्ष म्हणून दिग्दर्शक मधुर भांडारकरही आले होते . पुरस्कार सोहळ्याची सुरूवात नॉन फीचर फिल्ममधील सर्वोत्कृष्ट लेखन या विभागापासून झाली . ज्युरी अध्यक्ष प्रियदर्शन यांनी उत्कृष्ट सिनेमांमध्ये सर्वोत्कृष्ट सिनेमाची निवड करणं किती कठीण आहे याबद्दल सांगितले . अंतिम निर्णय हा नेहमी व्यक्तिनिष्ठ असतो . पण अध्यक्षांच्या अंतिम निर्णयाचा आदर केला गेला पाहिजे . प्रियदर्शन यांच्या भाषणानंतर पुरस्कार सोहळा कार्यक्रम पुन्हा सुरू झाला . विशेष उल्लेखनीय पुरस्कारांचे वितरण करण्यात आले . यावेळी आदिल हुसेनचे नाव पहिले घेण्यात आले . आदिलला ‘मुक्ती भवन’ ( हिंदी ) आणि ‘माज राती केतेकी’ ( आसामी ) या दोन सिनेमांसाठी हा पुरस्कार देण्यात आला . आदिलनंतर सोनम कपूरचे नाव घेण्यात आले . सोनमला ‘नीरजा’ या सिनेमासाठी हा पुरस्कार देण्यात आला . सोनमचा हा पहिला राष्ट्रीय पुरस्कार आहे . सोनम हा पुरस्कार स्वीकारताना बाबा अनिल कपूर यांचा आनंद गगनात मावेनासा होत होता . ते सतत मुलीचे फोटो काढण्यात मग्न होते . अनिलसोबत सोनमचा कथित प्रियकर आनंद अहुजाही यावेळी उपस्थित होता . सोनमने पुरस्कार सोहळा सुरू होण्यापूर्वी मधुर भांडारकर आणि आनंद अहुजासोबत एकत्र फोटोही काढले . केंद्रीय मंत्री वेंकय्या नायडू आणि राजवर्धनसिंग राठोड हेही यावेळी उपस्थित होते . मराठी सिनेमा ‘कासव’ला यंदाचे सर्वोत्कृष्ट चित्रपट पुरस्काराचे सुवर्ण कमळ मिळाले . तर प्रियांका चोप्राची निर्मिती असलेल्या ‘व्हेंटिलेटर’ सिनेमाला तान राष्ट्रीय पुरस्कार मिळाले . अमिताभ बच्चन यांची मुख्य भूमिका असलेल्या ‘पिंक’ सिनेमाला सामाजिक विषयावर भाष्य करणारा सर्वोत्कृष्ट सिनेमा म्हणून गौरविण्यात आले . ‘नीरजा’ सिनेमाला सर्वोत्कृष्ट हिंदी सिनेमाचे पारितोषिक मिळाले . ‘नीरजा’ सिनेमाचा दिग्दर्शक अतुल कसबेकरने हा पुरस्कार स्वीकारला . ‘दंगल’ सिनेमातली अभिनेत्री झायरा वसीमला सर्वोत्कृष्ट सहाय्यक अभिनेत्रीचा पुरस्कार मिळाला . तर मल्याळम स्टार मोहनलाल यांना विशेष ज्युरी पुरस्काराने सन्मानित करण्यात आले . ६४ व्या राष्ट्रीय चित्रपट पुरस्कार विजेत्यांची यादीः – सर्वोत्कृष्ट सिनेमा - कासव ( मराठी ) – सर्वोत्कृष्ट इंदिरा गांधी पदार्पण पुरस्कार - अलिफा – सर्वोत्कृष्ट सामाजिक विषयावर भाष्य करणारा सिनेमा - पिंक , अनिरुद्धा रॉय चौधरी – सर्वोत्कृष्ट बालचित्रपट - धनक , नागेश कुकनूर – सर्वोत्कृष्ट गायक - सुंदरा अय्यर , जोकर ( तामिळ ) – सर्वोत्कृष्ट गायिका - इमान चक्रबर्ती , तुमी जाके भालोभाशो , प्राकतन – सर्वोत्कृष्ट दिग्दर्शक - राजेश मापुस्कर , व्हेंटिलेटर – सर्वोत्कृष्ट अभिनेता - अक्षय कुमार , रुस्तम – सर्वोत्कृष्ट अभिनेत्री - सुरभी , मिनामीनुनगु – सर्वोत्कृष्ट सहाय्यक अभिनेत्री , झायरा वसीम , दंगल – सर्वोत्कृष्ट सहाय्यक अभिनेता , मनोज जोशी - दशक्रिया – सर्वोत्कृष्ट संकलन - व्हेंटिलेटर – सर्वोत्कृष्ट वेशभूषा - सायकल ( मराठी ) – सर्वोत्कृष्ट रि - रेकॉर्डिंग पुरस्कार - व्हेंटिलेटर , निर्मिती प्रियांका चोप्रा – स्पेशल इफेक्ट - नवीन पॉल , शिवाय – सर्वोत्कृष्ट कन्नड सिनेमाः रिझरव्हेशन – सर्वोत्कृष्ट हिंदी सिनेमाः नीरजा , राम माधवानी – सर्वोत्कृष्ट बंगाली सिनेमाः बिसरजन , कौशिक गांगुली – सर्वोत्कृष्ट तामिळ सिनेमाः जोकर , दिग्दर्शक राजू मुरगन – सर्वोत्कृष्ट मराठी सिनेमाः दशक्रिया – सर्वोत्कृष्ट शॉर्ट फिक्शन फिल्म ‘अब्बा’ – विशेष उल्लेखनीय पुरस्कारः नीरजा - सोनम कपूर , कडवी हवा , मुक्ती भवन - आदिल – एज्युकेशनल फिल्मः वॉटर फॉल – उत्तर प्रदेशला ‘फिल्म फ्रेंडली’ राज्याचा पुरस्कार – सर्वोत्कृष्ट दिग्दर्शन - आदित्य जांभळे ( आबा ऐकताय ना ? )


प्रत्येक कॉलेजमध्ये इव्हेंट्स आणि फेस्टिव्हलची धम्माल डिसेंबरच्या पहिल्या आठवड्यापासून सुरू होईल . या कार्यक्रमाच्या तयारीसाठी तरुणाई दिवसरात्र मग्न असल्याचे दिसते . सध्या कॉलेजमध्ये रंगरंगोटी सुरू आहे , इव्हेंट्ससाठी कट्टे , व्यासपीठांवर हात फिरवला जात आहे . काहीतरी भन्नाट आणि नवे करण्याच्या तयारीत असलेली तरुणाई यावर्षी एकदम जोशात आहे . सध्याची तरुणाई ही स्मार्ट भ्रमणध्वनी , संगणक , फेसबुक , व्हॉट्सअऍप , ट्विटर यात गुरफटलेली असली , तरीही इंटरनेटच्या युगात वावरणारी ही पिढी प्रत्येक गोष्ट तपासून , पडताळूनच घेते . कॉलेज , तरुणाई आणि नाटक यांचे नाते एवढे घट्ट असते . नाटक हे तरुणाईला वेड लावते आणि त्याच बरोबर त्यांच्यातील कलागुणांना सुद्धा तेवढेच जपते . कॉलेजचा अभ्यास करता करता एकांकिकाच्या आधारे अनेक जण आपली कला जपत असतात . ते करत असताना त्यांच्या वाटेत बयाच गमती जमती घडत असतात . त्यात आपली झी युवावरील फ्रेशर्स ची टीम मागे कशी राहील … ? सध्या फ्रेशर्स मध्ये सुद्धा ‘शून्य बजेट एकांकिका स्पर्धेच्या तयारीला सुरुवात झाली आहे . शून्य बजेट म्हणजे जेव्हा महाविद्यालय एकांकिका स्पर्धेला परवानगी तर देते पण ती करायला पैसे नाही देत . आणि हे बऱ्याच महाविद्यालयात होत असते . तर अश्या शून्य बजेट एकांकिका स्पर्धेची तयारी फ्रेशर्स ची टीमने सुरु केलीय . आणि त्यात आपला निरव देसाई म्हणजेच सिद्धार्थ खिरीद याची मुख्याध्यापक सरांनी , दिग्दर्शक म्हणून निवडसुद्धा केली आहे . आता निरवच आयुष्यात जे दिग्दर्शक बनण्याचे स्वप्न आहे ते लवकरच पूर्ण होईल . महाविद्यालयात विद्यार्थाना अशी संधी मिळणे म्हणजे त्याच्या सारख्या विद्यार्थानासाठी त्यांच्या स्वप्नांच्या दिशेने पहिली झेपच . त्यामुळे मालिकेतही फ्रेशर्स च्या महाविद्यालयात ऑडिशन्स सुरु झाल्या आहेत . दिग्दर्शक तर ठरला पण , नाटकात कलाकार कोण ? लेखक कोण ? संगीत कोण देणार ? प्रकाशयोजना कोण सांभाळणार आणि सेटची जबाबदारी कोण तडीस नेणार ? हे पहायला मजा येईल आणि हे सर्व करताना फ्रेशर्स ची संपूर्ण टीम मेहनतीने करते आणि ही एकांकिका स्पर्धा यशस्वी करते की त्यात पुन्हा अडचणी येतात हे पहायला प्रेक्षकांना नक्कीच आवडेल .


रोजच्याआहारात पालेभाज्या असायलाच हव्यात , हे सगळे सतत सांगतात . पण या पालेभाज्यांमध्ये मेथी ही एक अशी भाजी आहे , जी चवीला कडू असली तरी आरोग्याच्या दृष्टीने कमालीची महत्वाची आहे . मेथीच्या पानांचा उपयोग आहारात भाजी म्हणून , तर बियांचा उपयोग मसाला पदार्थांत होतो . दाण्यासारख्या दिसणाऱ्या या ‘मेथ्यां’मध्ये अतिशय आरोग्यकारी गुणधर्म आहेत . वनस्पती असली तरी त्यांचे महत्व आणि उपयुक्तता आधुनिक वैद्यकशास्त्रसुद्धा मान्य करते . अनेकविध आजारात मेथ्यांबाबत संशोधन झाले आहे . मेथ्या खाण्याची पद्धत मेथ्यांचे दाणे कच्चे खाऊ नयेत . त्या भिजलेल्या किंवा मोड आलेल्या स्थितीतच खाव्यात . ४ चमचे मेथ्या वाटीभर पाण्यात रात्री भिजत घालाव्यात आणि सकाळी उठल्यावर त्या चावून खाव्यात . त्यांची चटणी करून खाल्ल्यासही त्याचे फायदे दिसून येतात . आरोग्यवर्धक फायदे १ . मधुमेह – टाईप - २ च्या मधुमेहाच्या रुग्णांना , रक्तातील साखर नियंत्रित करण्यास मेथ्यांचा निश्चित उपयोग होतो . मेथीमध्ये भरपूर फायबर आणि ट्रायगोनेलिन नावाचे एक द्रव्य असते . यांचा दुहेरी फायदा होतो . यामुळे शरीरात इन्शुलिनची संवेदनशीलता वाढते शिवाय वजनही कमी होते . म्हणूनच मधुमेहाच्या रुग्णांसाठी नियमित मेथीचे दाणे खाणे उत्तम . ज्यांची रक्तशर्करा जास्त आहे अशांना ती नियंत्रित राहण्यास मेथ्यांचा उपयोग होतो . काही वेळा नियमित मेथ्या खाणाऱ्यांचे औषधाचे डोस कमी होण्याचीही शक्यता असते . मात्र हे करताना , डॉक्टरांच्या सल्ल्यानेच बदल करावेत . २ . अॅसिडिटी – ज्या लोकांना अॅसिडिटीचा त्रास आहे , त्यांना शरीरातील आम्लता कमी होण्यासाठी मेथ्यांचा उपयोग होतो . ३ . बद्धकोष्ठता – सकाळी रिकाम्या पोटी मेथीचे दाणे खाल्याने पोट साफ राहते . ४ . वजन कमी होते - मेथ्या खाल्ल्याने मेटाबॉलिक रेटही वाढतो , चरबी कमी होऊन वजन कमी होण्यास मदत होते . ५ . त्वचा - मेथ्यांमुळे त्वचेवर येणारी मुरुमे कमी होऊन त्वचेचा तजेला वाढतो . ६ . कोलेस्टेरॉल - रात्री भिजवलेले मेथ्यांचे दाणे सकाळी खाल्ल्याने , रक्तातील चरबीचे प्रमाण कमी होऊ लागते . मेथ्यामध्ये असलेल्या विशेष अमायनो अॅसिड्समुळे हे साध्य होते . परिणामतः उच्च कोलेस्टेरॉलची पातळी कमी होऊन ती नियंत्रित राहण्यास मदत होते . यामुळे हृदयविकाराचा धोका कमी होतो . ७ . रक्तदाब - मेथ्यांमुळे उच्च रक्तदाब असणाऱ्यांना फायदा होतो . रक्तदाबाचे वाढलेले प्रमाण कमी होऊन कालांतराने गोळ्यांचे डोस कमी करता येतात . ८ . उर्जा वाढते – मेथ्यांमुळे शरीरातील उर्जा वाढते . मेथी दाण्यांमुळे प्रतिकारशक्तीतही वाढ होते . नियमित मेथीचे सेवन करणाऱ्या व्यक्तीला अशक्तपणाची जाणीव कमी होऊन उत्साह आणि चैतन्य वाटत राहते . ९ . केस गळणे - मेथ्यांचे दाणे रात्रभर पाण्यात भिजवून , सकाळी ते कुटून , त्याची पेस्ट बनवावी . आंघोळीपूर्वी तासभर ती पेस्ट केसांच्या मुळाशी लावून कोमट पाण्याने आंघोळ करावी आणि भरपूर पाण्याने केस स्वच्छ धुवावेत . यामुळे केस गळण्याचे कमी होते आणि केसातील कोंडा दूर होतो . १० . स्त्रिया - तरुण स्त्रियांना मासिक पाळीच्या दरम्यान पोट दुखणे , कंबर दुखणे किंवा पाय दुखणे असे त्रास मेथ्यांच्या नियमित सेवनाने कमी होतात . प्रसूतीपश्चात मातांनी मेथ्यांचे सेवन केल्यास त्यांच्या स्तनपानात २० टक्क्यांनी वाढ होते असे संशोधनात सिद्ध झाले आहे . रजोनिवृत्त स्त्रियांना होणारी डोकेदुखी , कंबर - पाय दुखणे , चक्कर येणे , निराश वाटणे , निरुत्साही वाटणे हे त्रासही कमी होतात . - डॉ . अविनाश भोंडवे , फॅमिली फिजिशियन


पावसाळा आणि आजारपण यांचं अगदी घट्ट नातंच आहे . एकीकडे वातावरणात बदल होतो आणि एक एक करत घरातील सगळेच खोकायला नाहीतर शिंकायला सुरुवाती होते . कुटुंबातील एकाला जरी हा त्रास झाला तरी तो लगेच दुसऱ्यापर्यंत पोहोचतो . त्यात ज्यांची प्रतिकारशक्ती काहीशी कमी असते अशांना सर्दी - खोकला व्हायला अजिबातच वेळ लागत नाही . त्यामुळे या त्रासापासून तुमचा बचाव करायचा असेल तर या टिप्स तुम्हाला नक्की उपयोगी पडतील . १ . शक्यतो पावसात भिजू नका . भिजलात तर लगेच ओले कपडे बदला . अंग , डोकं , केस , लगेच कोरडे करा . २ . सर्दी , खोकला , ताप आटोक्यात ठेवला नाही तर न्युमोनिया होऊ शकतो . ३ . प्यायचं पाणी उकळताना सुंठ पावडर घाला . दिवसभर थोडं थोडं गरम पाणी प्या , घसा शेकला जाईल , शरीरातील टोक्झिंस निघून जातील . ४ . व्हायरल ताप असेल तर पाण्यात तुळस , मध , हळद घालून काढा करा . गरम गरम प्या . हर्बल टीनेही तापाचा परिणाम कमी होतो . ५ . पाण्यात हळद घालून त्या पाण्याने किंवा सलाईन water ने गुळण्या करा . ६ . पावसात भिजल्यावर कपडे ओले असताना ए . सी . रूम मधे जाऊ नका . ७ . दम्याचा त्रास असणाऱ्यांनी दमट , ओल्या भिंतींपासून लांब राहा . भिंतींवर बुरशीची वाढ झालेली असल्यास दम्याचा त्रास वाढू शकतो . ८ . निलगिरी तेलाचे थेंब रुमालावर घेऊन अधूनमधून हुंगा . चोंद्लेल नाक मोकळं होण्यासाठी निलगिरी तेलाचे थोडे थेंब पाण्यात घालून उकळवून वाफारा घ्या . श्वास घेणं सोपं झालं की , पूर्ण शरीलाला आराम मिळेल . ९ . चपला , बूट , मोजे , रेनकोट , चादरी , उशा कोरड्या आणि स्वच्छ ठेवा . Lemon Consome साहित्य : लिंबाचा रस - १ / ४ वाटी , कोथिंबीर - २ वाट्या , गूळ - ३ चमचे , आलं वाटून - दीड चमचा , कढीलिंब - २ काड्या , मिरे - १ चमचा , तूप - १ चमचा , हळद - १ / २ चमचा , मोहरी - १ चमचा , मीठ - चवीनुसार . कृती : पॅनमधे तूप तापवून , मोहरी घालून तडतडू दे . कढीलिंब पाने घालून ढवळून घ्या . अडीच कप पाणी घालून उकळी आणा . हळद आणि मीठ घाला . मिरे भरडून जाडसर पूड करा . कोथिंबीर भरडून घ्या . पॅनमधे वाटलेलं आलं , मिरपूड आणि कोथिंबीर घाला . उकळी आणा . गूळ घाला . ५ मिनिटे उकळू द्या . गॅसवरून उतरवून गाळून घ्या . नंतर लिंबाचा रस घालून सर्व्ह करा . सर्दी , खोकला , तापापासून बचाव करण्यासाठी उपयुक्त . हे डीटोक्स ड्रिंक आहे . प्रतिकारशक्ती वाढते , भूक वाढते , अन्नपचन सुधारते . तोंडाला चव येते . सुकेशा सातवळेकर , आहारतज्ज्ञ


तीन एकदिवसीय सामन्यांच्या मालिकेत ऑस्ट्रलियाकडून सपाटून मार खाणाऱ्या भारतीय संघाने ट्वेन्टी - २० मालिकेत बाजी पलटवण्याचा निर्धार केला आहे . इंग्लंड संघाचाही समावेश असलेली तिरंगी ट्वेन्टी - २० स्पर्धा उद्यापासून मुंबईत ब्रेबॉर्न स्टेडियमवर सुरू होत आहे . महिला क्रिकेटमध्ये सर्वोत्तम असलेल्या ऑस्ट्रेलिया - इंग्लंड - भारत या तीन देशांमधील ट्वेन्टी - २० सामन्यांचा थरार पहाण्याची संधी मिळणार आहे . विश्वकरंडक क्रिकेट स्पर्धेत अंतिम फेरी गाठून अपेक्षा उंचावणाऱ्या भारतीय संघाला पुन्हा एकदा नवी सुरवात करावी लागणार आहे . गेल्या महिन्यात दक्षिण आफ्रिकेत एकदिवसीय आणि ट्वेन्टी - २० मालिका जिंकणाऱ्या भारतीय संघाची गाडी ऑस्ट्रेलियाने बडोद्यात रोखली . या पार्श्वभूमीवर उद्यापासून सुरू होणारी तिरंगी स्पर्धा महत्त्वाची आहे . महिला आयपीएलचे नारे घुमत असताना अनुभवी खेळाडू मितालीने कालच वास्तव मांडले . अजून दुसरी फळीच तयार झालेली नसल्यामुळे आयपीएलचा विचार सध्या दूरच ठेवलेला बरा असे ती म्हणाली होती . त्यामुळे भारतीय महिलांना चांगली कामगिरी करावी लागणार आहे . जूलानचे पुनरागमन दक्षिण आफ्रिका दौऱ्यातच जखमी झालेली अनुभवी वेगवान गोलंदाज जुलान गोस्वामी ऑस्ट्रेलियाविरुद्ध मायदेशात खेळू शकली नव्हती . तिरंगी स्पर्धेसाठी ती तंदुरुस्त झाली असून तिच्या अनुभवाचा फायदा होण्याची अपेक्षा आहे . बडोद्यातील घरच्या मैदानावर भारतीय फिरकी गोलंदाजांऐवजी ऑस्ट्रेलियाच्या फिरकी गोलंदाज यशस्वी ठरल्या होत्या . ब्रेबॉर्न स्टेडियमची खेळपट्टी फलंदाजीस अनुकूल असल्यामुळे दीप्ती शर्मा आणि पूनम यादव या फिरकी गोलंदाजांना पुन्हा एकदा शर्थ करावी लागणार आहे .


फेसबुक सातत्याने आपल्यामध्ये नवनवीन बदल करत ग्राहकांना खुश करत असते . आताही नुकतीच फेसबुकने एक विशेष घोषणा केली असून त्याद्वारे युजर्सना पैसेही कमावता येणार आहेत . या नवीन सेवेचे नाव फेसबुक वॉच ठेवण्यात आले आहे . व्हिडिओ कंन्टेट्साठी फेसबुकने आपली ही नवी सेवा सुरु केले आहे . गुगल आणि युट्यूबला टक्कर देण्यासाठी फेसबुकने ही सेवा सुरु केली असून ज्याप्रमाणे युट्यूबवर अधिक सब्सक्रायबर आणि अधिक व्ह्यूज झाल्यास जाहिराती मिळतात , त्याचप्रमाणे फेसबुक वॉचवरही असेल असे सांगण्यात आले आहे . जे फेसबुकचा वापर व्हिडिओ शेअर करण्यासाठी करतात त्यांना या नव्या सेवेचा फायदा होणार आहे . अमेरिकेत ही सेवा २०१७ मध्ये सुरु झालू होती . त्यानंतर ब्रिटन , आर्यलॅंड , ऑस्ट्रेलिया आणि न्युझीलॅंडमध्ये सुरु होणार असल्याचे सांगण्यात आले होते . व्हि़डिओ स्ट्रिमिंगच्या नव्या फिचरमुळे पब्लिशर आणि मजकूर निर्माण करणाऱ्यांना एक चांगले व्यासपीठ मिळेल . यामुळे युजर्सला कमाईची संधी मिळणार असून त्यातील ५५ टक्के वाटा युजरला तर ४५ टक्के वाटा फेसबुकला मिळेल . मात्र हे पैसे कमावण्यासाठी काही नियम तयार करण्यात आले आहेत . हा व्हिडियो किमान ३ मिनिटांचा असावा , दोन महिन्यांच्या आत या व्हिडिओला ३० हजार लोकांनी किमान मिनिटभर तरी पाहायला हवे , त्याचबरोबर फेसबुक पेजवर कमीत कमी १० हजार फॉलोअर्स असावेत अशा नियमांचा समावेश आहे .


मे महिनाच्याचा उकाडा सरल्यावर पावसाच्या ढगांसोबतच ओढ लागते ती म्हणजे विठुरायाच्या भेटीची . अवघ्या महाराष्ट्राचं आराध्य दैवत असणाऱ्या पंढरीच्या विठुरायाप्रती असणारी भक्ती लक्षात घेत ‘रिंगण’ चित्रपटाचं कथानक त्याभोवती गुंफण्यात आलं आहे . ‘लॅन्डमार्क फिल्म्स’ प्रस्तुत आणि ‘माय रोल मोशन पिक्चर्स निर्मित ‘रिंगण’ चित्रपटाचा ट्रेलर नुकताच लाँच करण्यात आला . या ट्रेलरमध्ये आईच्या शोधात असणारा , एक शेतकऱ्याचा मुलगा आपल्याला दिसतो . बाप आणि मुलातील एक वेगळाच संघर्ष यात पाहायला मिळतो . त्या लहानग्या मुलाची आईविषयी असणारी निरागस स्वप्नं आणि ही सगळी परिस्थिती सांभाळण्याचा बापाचा अट्टाहास हा सगळा प्रवास ‘रिंगण’ च्या ट्रेलर पाहायला मिळतो . पंढरपूरच्या विठाई ला साद घालण्यासाठी ही बाप – लेकाची जोडी पंढरपूरात येऊन पोहोचते . सगळ्यांनाच मार्ग दाखवणाऱ्या या विठू माउलीच्या साथीने बाप – लेकाला कोणता मार्ग सापडतो आणि त्यावर चालताना कोणत्या अडचणी त्यांच्या वाट्याला येतात याचं सुंदर चित्रण या चित्रपटात करण्यात आलं आहे . दुःखात असताना आपण नेहमीच चमत्कारची अपेक्षा करतो , त्याचाच आधार घेत या ट्रेलर मध्ये एक सुंदर वाक्य आहे , ‘चमत्कार होत नसतात ते आपण घडवायचे असतात . ’ अशा या बाप लेकाच्या गोड आणि भावनिक नात्याची , चमत्काराची परिभाषा नेमकी काय आहे हे चित्रपट पाहिल्यावरच कळेलच . शशांक शेंडे या चित्रपटात शेतकऱ्याच्या भूमिकेत असून , आपल्या अभिनयाच्या जोरावर ट्रेलरमध्ये उठून दिसणारा चेहरा म्हणजे बालकलाकार साहिल जोशी . या दोघांच्या नात्याचा अंतर्शोध घेणाऱ्या भावस्पर्शी प्रवासाचं चित्रण या चित्रपटात करण्यात आलं आहे . चित्रपटात शशांक शेंडे आणि साहिल जोशी बरोबर उमेश जगताप आणि सुहास शिरसाट सहाय्यक भूमिकांमध्ये दिसत आहेत . या चित्रपटाची कथा आणि दिग्दर्शन मकरंद माने यांनी केले असून छायाचित्रदिग्दर्शन अभिजित अब्दे यांनी केलं आहे . अजय गोगावले याने एका गाण्याला आवाज दिला आहे , ट्रेलरमध्ये या गाण्याचा काही भाग मनाचा ठाव घेतंय . प्रयत्नांनी सुटेल आत्मविश्वासाने तुटेल अशा टॅगलाईनसह हा चित्रपट ‘रिंगण’ ३० जूनला संपूर्ण महाराष्ट्रात प्रदर्शित होणार आहे .


भारतीय कसोटी संघाचा कर्णधार विराट कोहली नशीबवान आहे की त्याला संघाच्या प्रशिक्षकपदी अनिल कुंबळेसारखा खेळाडू मिळाला आहे , असे ऑस्ट्रेलियाचे माजी कर्णधार व भारतीय संघाचे माजी प्रशिक्षक ग्रेग चॅपेल यांनी म्हटले आहे . भारतीय संघाच्या प्रशिक्षकपदी अनिल कुंबळेची नुकतीच निवड झाली आहे . भारतीय संघ कुंबळेच्या प्रशिक्षणाखाली वेस्ट इंडीज दौऱ्यावर जाणार आहे . या दौऱ्यात चार सामन्यांची कसोटी मालिका खेळविली जाणार असून , भारतीय संघाच्या कसोटी संघाचे कर्णधारपद विराट कोहलीकडे आहे . कुंबळेचे कौतुक करताना ग्रेग चॅपेल यांनी विराटला नशीबवान ठरविले आहे . चॅपेल म्हणाले की , कुंबळे आणि कोहली हे प्रशिक्षक आणि कर्णधारपदाची भूमिका चोख बजावून , त्यांच्यापुढील आव्हाने पूर्ण करतील . या दोघांचा भारतीय क्रिकेटमधील नव्या खेळाडूंना नक्कीच फायदा होईल . हे दोघेही भारतीय क्रिकेट पुढे नेतील . कुंबळे हा शंभरटक्क्यांपेक्षा अधिक योगदान देऊन भारतीय क्रिकेटला पुढे नेण्यासाठी आग्रही असेल .


अभिनेता रणबीर कपूर सध्या त्याच्या आगामी चित्रपटाच्या चित्रिकरणामध्ये व्यग्र आहे . बॉलिवूड अभिनेता संजय दत्त यांच्या जीवनावर बनणाऱ्या चित्रपटामध्ये रणबीर महत्त्वाच्या भूमिकेत झळकणार असून सध्या तो या भूमिकेसाठी फार मेहनत घेताना दिसत आहे . राजकुमार हिरानी दिग्दर्शित या चित्रपटामध्ये रणबीरशिवाय इतरही काही कलाकार झळकणार आहेत . अशाच कलाकारांच्या यादीत सर्वांच्या ओळखीचा एक चेहरा म्हणजे टेलिव्हिजन अभिनेत्री करिश्मा तन्ना . बिग बॉस फेम करिश्मा तन्ना या चित्रपटामध्ये संजय दत्तच्या एका प्रेयसीच्या भूमिकेमध्ये झळकणार असल्याचे म्हटले जात आहे . करिश्मा या चित्रपटाच्या निमित्ताने ‘सावरिया’ रणबीरसोबत पहिल्यांदाच स्क्रिन शेअर करणार असल्यामुळे तिच्या चाहत्यांमध्ये उत्सुकतेचे वातावरण पाहायला मिळत आहे . मात्र अद्याप या चित्रपटातील करिश्माच्या भूमिकेबद्दल कोणतीही अधिकृत घोषणा करण्यात आली नाहीये . पण , जर का करिश्मा आणि रणबीरने या चित्रपटात एकत्र काम केले तर एका नव्या जोडीची ऑनस्क्रिन केमिस्ट्री प्रेक्षकांना पाहता येणार आहे असेही म्हटले जात आहे . संजय दत्तच्या आतापर्यंतच्या कारकिर्दीवर या चित्रपटाच्या माध्यमातून प्रकाश टाकण्यात येणार आहे . या चित्रपटात रणबीरसोबतच सोनम कपूर आणि अनुष्का शर्मासुद्धा झळकणार असल्याचे जवळजवळ निश्चित झाले आहे . अनुष्का यात पत्रकाराची तर सोनम ही संजूबाबा प्रेमात पडलेल्या त्याच्या एका प्रेयसीची भूमिका साकारणार असल्याची चर्चा आहे . अभिनेत्री दिया मिर्झाची देखील या चित्रपटात वर्णी लागली असून , ती यात संजूबाबाची दुसरी पत्नी मान्यता हीची भूमिका साकारणार आहे . दरम्यान , संजय दत्तच्या देहबोलीपासून ते अगदी त्याच्या वागण्याबोलण्याच्या वेगळ्याच शैलीपर्यंत सारे काही रणबीर चांगलेच आत्मसात करत असल्याचे त्याचे फोटो पाहून लक्षात येते . रणबीर सध्या संजय दत्तच्या भूमिकेसाठी फार मेहनत घेत असून त्यासाठी त्याने काही कार्यशाळांनाही हजेरी लावली होती . सूत्रांनी दिलेल्या माहितीनुसार रणबीरने संजय दत्तच्या देहबोलीचे बारकाव्याने निरीक्षण करण्यासाठी जवळपास २५० वेळा संजय दत्तचे चित्रपट , काही व्हिडिओ आणि मुलाखतीचे फूटेज पाहिल्याचे सांगण्यात येत आहे .


चित्रपटांची निर्मिती ही प्रामुख्याने प्रेक्षकांचे मनोरंजन करण्याच्या उद्देशाने केली जाते . परंतु मार्टिन स्कोर्सेसी , वूडी अॅलन , जेम्स कॅमेरॉन , जॉर्ज रॉय हिल यांसारख्या काही दिग्दर्शकांनी पारंपरिक विचारांना छेद देऊन नवीन धाटणीचे चित्रपट तयार करण्याची प्रथा सुरू केली . या मंडळींनी समाजातील वाईट प्रवृत्ती , अंधश्रद्धा व प्रशासनाच्या चुकीच्या धोरणांवर टीका करण्यासाठी दृष्यमाध्यमांचा योग्य वापर केला . परंतु जेव्हा एखादी व्यक्ती समाजातील पारंपरिक विचारांवर प्रश्नचिन्ह उपस्थित करते तेव्हा त्याला अनेकांच्या विरोधाला सामोरे जावे लागते . डॅरेन रोनोफस्की हादेखील असाच संशोधक प्रवृत्तीचा दिग्दर्शक म्हणून ओळखला जातो . त्याच्या नुकत्याच प्रदर्शित झालेल्या ‘मदर’ या चित्रपटामुळे त्याला जोरदार टीकेचा सामना करावा लागत आहे . या चित्रपटातून त्याने ख्रिस्ती धर्मीयांच्या भावना दुखावल्या आहेत , असा आरोप त्याच्यावर केला जातो आहे . काही विरोधकांनी तर थेट चित्रपटातील कलाकारांवरच हल्ला करून आपला निषेध नोंदवला . या विरोधात अनेक वृत्तमाध्यमांनी आवाज उठवला असला तरी देखील हॉलीवूड सिनेसृष्टीत सध्या धार्मिक तेढ दिसून येते आहे . चित्रपटातील काही दृष्यांमधून ख्रिस्ती धर्मीयांच्या भावना दुखावल्या गेल्याचे काहींनी आरोप केले . यावर दिग्दर्शक डॅरेन रोनोफस्की याने पत्रकार परिषद घेऊन यासंदर्भात कोणत्याही प्रकारची माफी मागण्यास नकार दिला आहे . तसेच सर्वात प्रथम प्रेक्षकांनी ‘मदर’ पाहावा त्यातील कथा , घटना व परिस्थिती समजून घ्यावी आणि जर ते पटत नसेल तर निषेध करावा , असे त्याने विरोधकांना आवाहन केले आहे .


बॉलिवूडची आघाडीची अभिनेत्री आणि ग्लोबल स्टार दीपिका पदुकोणचा लंडन आणि दिल्लीच्या मादाम तुसाँ संग्रहालयात मेणाचा पुतळा उभारण्यात येणार आहे . लंडनच्या मादाम तुसाँ संग्रहालयात शाहरुख खान , माधुरी दीक्षित , ऋतिक रोशन , ऐश्वर्या राय बच्चन , कतरिना कैफ यांचेही पुतळे आहेत . यासंदर्भात मादाम तुसाँच्या दिल्लीतल्या शाखेतून दीपिकाने फेसबुक लाइव्हच्या माध्यमातून चाहत्यांशी संवाद साधला . आपल्या अभूतपूर्व कामगिरीने जगभरात ओळख प्रस्थापित करणाऱ्या सेलिब्रिटींच्या मेणाचा पुतळा मादाम तुसाँमध्ये उभारण्यात येतो . दीपिकाने आपल्या चित्रपटांच्या माध्यमातून बॉलिवूडसोबतच हॉलिवूडमध्येही छाप सोडली आहे . त्याचप्रमाणे २०१८ या वर्षाची सुरुवातच तिच्यासाठी धमाकेदार राहिली . कारण ‘पद्मावत’ या चित्रपटामुळे ती प्रसिद्धीच्या शिखरावर पोहोचली . ३०० कोटींची कमाई करणारा हा या वर्षातील पहिला चित्रपट ठरला होता . त्याचप्रमाणे यावर्षी प्रसिद्ध ‘टाइम’ मासिकाच्या १०० प्रभावशाली व्यक्तींच्या यादीतही तिचा समावेश होता . एमईटी गाला आणि कान चित्रपट महोत्सवातील तिच्या दमदार हजेरीने सर्वांचीच मनं जिंकली . वाचा : सनी लिओनीची बायोपिक वेब सीरिज लीक चित्रपटांशिवाय आपल्या चाहत्यांना अशाप्रकारे उत्तम भेट देण्याची संधी मिळाली आहे . त्यामुळे मी फार खूश आहे , अशी प्रतिक्रिया दीपिकाने दिली आहे . दीपिकाच्या लोकप्रियतेची जाणीव ठेवत मादाम तुसाँच्या लंडन आणि दिल्लीतल्या शाखेतही तिचा मेणाचा पुतळा उभारण्यात येणार आहे . या वर्षांच्या अखेरीच त्याचं अनावरण करण्यात येईल .


ऑनलाइन क्लिकच्या नावाखाली सात लाख लोकांना ३७०० कोटी रुपयांचा गंडा घातलेल्या घोटाळेबाजीचा आरोप असलेला व्यावसायिक अनुभव मित्तल याने त्याच्या वाढदिवसाच्या निमित्ताने गुंतवणुकदारांचे ३० लाख रूपये खर्च केले होते . त्याने त्याच्या वाढदिवसाला सनी लिओनीलाही बोलावले होते . सदर प्रकरणात सनीला पार्टीमध्ये बोलावण्यासाठी तिला किती पैसे देण्यात आले हे स्पेशल टास्क फोर्सला कळू शकले नाही . एसटीएफचे पोलीस अधीक्षक राजीव नारायण मिश्र यांनी सांगितले की , सनी लिओनीला किती पैसे देण्यात आले याबद्दल चौकशी सुरू आहे . पण या संपूर्ण प्रकरणात सनीचा काहीच दोष नाही . जर तिला पार्टीमध्ये कोणी बोलवत असेल तर यात तिचा काही दोष नाही . दोष ज्याने ही पार्टी आयोजित केलेली त्याचा आहे . एब्लेज इन्फो सोल्यूशन नावाच्या कंपनीने २०१५ मध्ये ट्रेड डॉट बिज नावावरुन एक ऑनलाइन पोर्टल बनवले होते . या पोर्टलशी स्वतःला जोडू इच्छिणाऱ्यांसाठी ५७५० ते ५७५०० रुपयांपर्यंतच्या चार योजना आखण्यात आल्या होत्या . या गुंतवणुकदारांना हा विश्वास दाखवण्यात आला की , ऑनलाइन पोर्टलवर येऊन पेजला लाइक केले तर प्रत्येक लाइकसाठी पाच रुपये देण्यात येतील . या योजनेच्या जाळ्यात अडकून लोकांनी या कंपनीत गुंतवणूक करायला सुरूवात केली . कंपनीचा संचालक अनुभव मित्तल याने या पद्धतीने सुमारे सात लाख लोकांकडून ३७०० कोटी रुपये लाटले . या प्रकरणात संचालक अनुभव मित्तल , सीईओ श्रीधर आणि महेश दयाल यांना अटक करण्यात आली आहे . कंपनीच्या खात्यामधून ५०० कोटींपर्यंतची रक्कम जप्त करण्यात आली आहे . तसेच येस बँकचा बिझनेस रिलेशन मॅनेजर अतुल मिश्रा यालाही मित्तलची साथ दिल्याप्रकरणात अटक करण्यात आली आहे . एसटीएफने चौकशीदरम्यान सुमारे ६५२ कोटी रुपये आणि १० कोटी रुपयांची प्रॉपर्टी जप्त केली आहे . १ मे रोजी एसटीएफने या प्रकरणात ६ लोकांविरूद्ध ३७ हजार पानांची चार्जशीट दाखल केली आहे .


योगा आणि दीर्घ श्वास घेण्याच्या वर्गाला आठवडय़ातून दोन वेळा उपस्थिती लावल्यामुळे आणि त्याचा घरी सराव केल्यामुळे उदासीनतेची लक्षणे प्रभावीपणे कमी होत असल्याचे नव्या अभ्यासात दिसून आले आहे . औषधे घेऊन उपचार करण्यापेक्षा योगाधारित उपचार केल्यामुळे उदासीनपणा दूर होण्यास मदत होत असल्याचे अभ्यासात दिसून आले , असे संशोधकांनी सांगितले . हे संशोधन उदासीनता घालवण्यासाठी जे लोक योगा आणि संबंधित उपचार घेतात त्यांच्यासाठी फायदेशीर ठरणार आहे . जे लोक उदासीनता घालवण्यासाठी नियमित औषधांचा डोस घेऊ शकत नाहीत , त्यांच्यासाठी योगा हा उत्तम उपाय ठरेल , असे अमेरिकेतील स्कूल ऑफ मेडिसीन बोस्टन विद्यापीठाचे सहयोगी प्राध्यापक ख्रिस स्टीटर यांनी म्हटले आहे . मुख्य औदासीन्य आजार ( एमडीडी ) हा सामान्य , वारंवार येणारा , तीव्र आणि अक्षम करणारा आहे . इतर आजारांच्या तुलनेत या आजारामुळे रुग्णांची अनेक वर्षे वाया जातात . जरी रुग्णावर ४० टक्के उपचार केले तरी त्यातून हा आजार बरा होण्यास मदत होत नाही , असे त्यांनी म्हटले आहे . उदासीनता घालवण्यासाठी ९० मिनिटांचे योगा वर्ग केल्यामुळे तसेच योगाचा घरी सराव केल्यामुळे त्यांच्यामधील उदासीनता कमी होण्यास मदत होते . तसेच योगा करण्यामुळे औषधांचे शरीरावर होणारे परिणाम दूर होण्यास मदत होत असल्याचे ख्रिस यांनी सांगिते . हे संशोधन ‘अल्टरनेटिव्ह अॅण्ड कॉम्पलेमेन्टरी मेडिसीन’ नियतकालिकामध्ये प्रसिद्ध झाले आहे .


बॉलीवूडमध्ये गालावर पडणा - या खळीसाठी प्रसिद्ध असलेली अभिनेत्री प्रिती झिंटाने किंग्ज इलेव्हन पंजाबच्या संघाचे सदस्य झालेल्या खेळाडूंचे स्वागत केले आहे . बॉलिवूडमधून दूर असलेली प्रिती आयपीएल सामन्यांच्या दरम्यान , किंग्ज इलेव्हनच्या संघासोबत मैदानात चांगलीच सक्रिय दिसते . मात्र किंग्ज इलेव्हन पंजाबची मालकीण व अभिनेत्री प्रीती झिंटा नुकत्याच पार पडलेल्या इंडियन प्रीमिअर लीग ( आयपीएल ) च्या दहाव्या सत्रासाठीच्या लिलावा वेळी मात्र ती अनुपस्थित होती . आयपीएल या देशातील सर्वात लोकप्रिय ट्वेन्टी - २० स्पर्धेसाठीच्या आगामी दहाव्या पर्वासाठीच्या खेळाडूंचा लिलाव सोमवारी बंगळुरूमध्ये पार पडला . प्रितीच्या संघाच्या व्यवस्थापकाची भूमिका पार पाडण्याची जबाबदारी घेतलेला सेहवाग पंजाबच्या संघाकडून या लिलावामध्ये उपस्थित असल्याचे दिसले . बंगळुरमध्ये पार पडलेल्या लिलावामध्ये प्रिती उपस्थित नसली तरी आपल्या संघासोबत असल्याचे दाखवून देण्यासाठी ती ट्विटरवर सक्रिय असल्याचे दिसून आले . प्रितीने ट्विटरच्या माध्यमातून संघामध्ये निवडलेल्या खेळाडूंचे स्वागत केले आहे . आयपीएलच्या लिलावादरम्यान संघामध्ये सामिल झालेल्या प्रत्येक खेळाडूचे प्रिती ट्विट करुन स्वागत करत होती . दरम्यान , सोशल मिडीयाच्या माध्यमातून आयपीएलच्या लिलावामध्ये सहभागी झालेल्या प्रितीला एका नेटिझनने सहभागी न होण्याचे कारण देखील विचारले . क्रिकेट आणि खेळाडूंविषयी अधिक अनुभव असून तुम्ही आयपीएल लिलावामध्ये उपस्थिती का लावली नाही ? असा प्रश्न प्रितीला नेटिझनने विचारला होता . यावर प्रितीने इतर कामामध्ये व्यग्र असल्याचे सांगितले . यावर्षी मी व्यग्र असल्यामुळे लिलावाच्या ठिकाणी उपस्थित राहू शकले नाही , पण विरेंद्र सेहवाग चांगल्या पद्धतीने माझी कमतरता भरुन काढेल , असा विश्वास प्रितीने व्यक्त केला . भारताचा माजी सलमीवीर विरेंद्र सेहवाग किंग्ज इलेव्हन पंजाबच्या व्यवस्थापकाची भूमिका बजावताना दिसत आहे . त्याच्या उपस्थितीमध्ये पंजाबच्या संघाने इंग्लडच्या इऑन मॉर्गनला मूळ किंमतीवर म्हणजेच २ कोटी रुपयाला आपल्या संघात सामिल करुन घेतले . तर राहुल तेवतियासाठी मुळ किंमतीपेक्षा १५ लाख जास्त मोजत २५ लाखाची बोली लावत आपल्या संघात सामिल करुन घेतले . मुळ किंमत १० लाख रुपये असणाऱ्या तमिळनाडूच्या रणजी खेळाडू टी . नटराजनसाठी पंजाबने चक्क ३ कोटी मोजले आहेत . तर भारताच्याच वरुण अॅरोनला ३० लाख या मुळ किंमतीपेक्षा अधिक बोली लावत २ . ८ कोटी रुपयांना आपल्या ताफ्यात सामिल करुन घेतले . न्यूझीलंडचा मॅट हेन्री मुळ किंमतीसह ५० लाखात किंग्ज इलेव्हनच्या संघाचा सदस्य झाला आहे .


जिओने बाजारात दमदार प्रवेश केल्यानंतर ग्राहक त्याकडे अगदी कमी कालावधीत आकर्षित झाले . इंटरनेट आणि कॉलिंग मोफत मिळू लागल्याने अनेक ग्राहकांनी रिलायन्सची सेवा वापरण्यास सुरुवात केली . जिओमुळे आपण मागे पडल्याचे लक्षात आल्यावर त्याला टक्कर देण्यासाठी एअरटेल , बीएसएनएल , आयडिया यांसारख्या कंपन्या पुढे सरसावल्या आणि त्यांनीही आपले नवनवीन प्लॅन्स जाहीर करायला सुरुवात केली . नुकताच आयडिया कंपनीने आपला पोस्टपेड प्लॅन जाहीर केला असून जास्तीत जास्त ग्राहकांनी त्याचा लाभ घ्यावा असे कंपनीने सांगितले आहे . मात्र हा प्लॅन आधीपासून आयडियाचे ग्राहक असणाऱ्यांसाठी नसून केवळ नव्याने आयडियाचे ग्राहक होऊ इच्छिणाऱ्यांसाठी आहे . ३९९ रुपयांच्या या प्लॅनमध्ये ग्राहकांना सर्व नेटवर्कवर अनलिमिटेड मोफत कॉलिंग आणि रोज १ जीबी डेटा मिळणार आहे . ३० दिवसांची व्हॅलिडिटी असणारा हा प्लॅन ग्राहकांसाठी अतिशय उपयुक्त आहे . या प्लॅनची आणखी एक विशेष गोष्ट म्हणजे यामध्ये ग्राहकांना एअरटेलच्या ३९९ रुपयांच्या प्लॅनपेक्षा ३ पट जास्त इंटरनेट डेटा मिळणार आहे . याबरोबरच आयडियाच्या या प्लॅनमध्ये इनकमिंग रोमिंग पूर्णपणे मोफत मिळणार आहे . त्यामुळे प्रवासानिमित्त जास्त काळ बाहेर असणाऱ्यांसाठी हे अतिशय उपयुक्त आहे . यात दिवसाला १० मेसेज रोज मोफत मिळणार आहेत . मात्र ३९९ रुपयांच्या या प्लॅनसाठी ग्राहकांना आयडियाच्या वेबसाईटवर जाऊन नव्या सिमकार्डसाठी नोंदणी करावी लागेल . याशिवायही आयडियाने आपले आणखी काही प्लॅन जाहीर केले असून ते ग्राहकांसाठी अतिश फायदेशीर आहेत . १७९ रुपये आणि यात अनलिमिटेड कॉलिंगची सुविधाही देण्यात आली आहे .


वाचक लेखक सतत संघर्षांच्या छायेत असलेल्या इस्त्रायलमध्ये असलेली ‘सेव्ह अ चाइल्ड्स हार्ट’ ही संस्था अगदी शत्रूराष्ट्रातील हृदयरोगाने ग्रस्त बालकांवरही विनामूल्य शस्त्रक्रिया करते . एक ते तीन वर्षांच्या काही शिशुंना जन्मजात हृदरोग होतो . त्यांच्यावर उपचार करण्याकरिता डॉ . अमराम कोहेन यांनी १९९५ मध्ये इस्त्रायलमधे ‘वुल्फसन मेडिकल सेंटर’ची स्थापना केली . त्या संस्थेचे नाव ‘साक’ ( SACH ) म्हणजे ‘सेव्ह अ चाइल्ड्स हार्ट’ . या शिशूंवरच्या प्रेमापोटी त्यांनी आजपर्यंत शस्त्रक्रिया करून हजारो बालकांचे प्राण वाचवले आहेत . काही बालकांना जन्मजात हृदरोग असतो . त्यातली पुष्कळशी बालके केवळ वेळेवर उपचार न मिळाल्याने किंवा शस्त्रक्रिया न केल्याने एक वर्षांच्या आत मृत्युमुखी पडतात , असे आढळून आले आहे . विकसनशील देशांत दर हजारामागे आठ बालकांना जन्मजात हृदरोग असल्याचे आढळून आहे . ‘एसएसीएच’चं आणखी वैशिष्टय़ं म्हणजे या संस्थेत केवळ इस्त्रायलमधील बालकांवर शस्त्रक्रिया करतात असा समज असेल तर ते चुकीचे आहे . ‘साक’मधील अध्र्याहून अधिक बालके वेस्ट बँक गाझा , इराक तसंच त्याशिवायही जवळजवळ तीसपेक्षा जास्त राष्ट्रांतील असतात . ती उपचाराकरिता येथे येतात . या बालकांबरोबर फक्त एक नर्स किंवा त्या एखाद्या नातेवाईकाला प्रवेश मिळतो . येथे बालकांवर शस्त्रक्रिया करून साधारणपणे ३० दिवसांत त्यांना परत पाठवण्यात येते . ‘साक’मधील जवळजवळ ७० टक्के कर्मचारी पगार न घेता काम करतात . ‘साक’मधील सेवा २४ तास केव्हाही उपलब्ध असते . एवढेच नव्हे तर ‘साक’मध्ये जगातील कुठल्याही डॉक्टर्सना या शस्त्रक्रिया करण्याचे शिक्षण दिले जाते . आतापर्यंत जवळजवळ हजारो डॉक्टर्स व नर्सेसना येथे असे शिक्षण दिले गेले आहे . त्याचप्रमाणे इथिओपिया , चीन , मॉरिशस , मालदीव , युक्रेन या देशांत देखील अशा शिक्षणाची सोय केलेली आहे . तेथील अनेक बालकांवर यशस्वी शस्त्रक्रिया करण्यात आल्या आहेत . ‘साक’ सेंटरमध्ये अशा शस्त्रक्रिया अविरत चालूच असतात . त्यामुळे येथे अनेकांची नावे वेटिंग लिस्टवर असतात . ‘साक’मध्ये बालकांवरील शस्त्रक्रिया नेहमीपेक्षा अध्र्या दराने केल्या जातात . पण त्याकरिता बालकांच्या कुटुंबाकडून पैसे घेतले जात नाहीत . ‘साक’ या कामासाठी इस्रायलमधील धर्मादायी संस्था , युरोपियन युनियन तसेच अमेरिकेतील धर्मादायी संस्थांकडे मदत मागते आणि तशी त्यांना ताबडतोब मिळतेसुद्धा . जगातील बहुतेक सर्व राष्ट्रांतील असंख्य बालके येथील हॉस्पिटलमध्ये येत असतात आणि तीन - चार आठवडय़ांत संपूर्ण बरी होऊन परत जातात . अशाच एका रुग्ण बालिकेची कथा . वफा हुसेनी या स्त्रीने एका मुलीला जन्म दिला . नूर तिचं नाव . ती सुरुवातीला चांगली हालचाल करीत असे . नंतर असे आढळून आले की ती अस्वस्थ होत असे व अधूनमधून ताप आल्यामुळे कोमेजलेली दिसत असे . म्हणून तिला हॉस्पिटलमध्ये नेण्यात आले . तेथे अल्ट्रा साऊंड स्कॅन केल्यावर आढळले की नूरचे हृदय बरोबर काम करीत नाही . हृदयाच्या खालच्या दोन भागांत छिद्र ( चेंबर ) असून त्यामुळे ऑक्सिजनचा पुरवठा बरोबर होत नव्हता व त्यावर शस्त्रक्रिया हाच इलाज होता . नूरचे वडील रिक्षा रिपेअर करण्याचे काम करून घर चालवत होते आणि मुख्य म्हणजे नूरचे घर ‘गाझा’ या पॅलेस्टिनमध्ये होते . एका बाजूला समुद्र व दुसऱ्या बाजूस इस्रायल अशी गाझाची भौगोलिक स्थिती . दहा लाखांच्या पॅलेस्टाइनमध्ये ‘हम्मस’ ही संघटना सतत संघर्ष करून सत्तेवर आली होती आणि इस्रायलवर मिसाइल्सचा मारा चालू झाला होता . इस्रायलने प्रत्युत्तर म्हणून पॅलेस्टाइनचे अन्न , पाणी , इंधन आणि औषधे यांचा पुरवठा बंद केला होता . त्या अगोदर नूरच्या डॉक्टर्सनी वफाला सल्ला दिला की आणखी एक वर्ष थांबण्यास हरकत नाही कारण एक वर्षांनंतर हे छिद्र आपोआप बंद होण्याची शक्यता असते . पण नूर एक वर्षांची झाल्यानंतर नवीन प्रश्न उपस्थित झाला . नूरचा डावा डोळा मोठा होत होता व चमकत होता . हे तिला झालेल्या कॅन्सरमुळे झाले होते . मग नूरला केमोथेरपी देण्यात आली व डावा डोळा काढण्यात आला . केमोथेरपीमुळे नूरच्या रक्तपुरवठय़ावर परिणाम झाला . ताबडतोब शस्त्रक्रिया केली नाही तर नूरच्या जिवाला धोका होता . ओपन हार्ट सर्जरी करणे आवश्यक होते . ‘हम्मस’चे हल्लेव इस्रायलची प्रतिक्रिया यामुळे नूरला तेल अविवला ‘साक’मध्ये उपचाराकरिता जाणे अशक्य झाले . नूरची आई निराश झाली , परंतु स्वस्थ बसली नाही . तिने डॉक्टरांकडे जाऊन नूरला ‘साक’मध्ये प्रवेश मिळवण्यासंबंधी पुन्हा विनंती केली . या वेळेला मात्र नशिबाने साथ दिली व नूरला प्रवेश देऊ असे तिला सांगण्यात आले . पण पुन्हा दुर्दैव आड आले . ‘हम्मस’ने पुन्हा इस्रायलवर रॉकेट्सचा मारा चालू केला . इस्रायलने कडवा प्रतिकार करून तोफांची सरबत्ती , रॉकेट्स मारा , बॉम्बहल्ले करून गाझामध्ये जनजीवन विस्कळीत केले . इलेक्ट्रिसिटी , गॅसपुरवठा बंद झाला . नूरच्या आईला रस्त्यातील लाकडे गोळा करून त्यावर स्वयंपाक करण्याची वेळ आली . तेही दिवस गेले . २५ जानेवारीला इस्रायलला जायचा परवाना मिळाला . तो घेऊन वफाने नूरसकट इस्रायलच्या हद्दीत प्रवेश मिळवला . डॉक्टरांनी ताबडतोब ऑपरेशनची तयारी केली . इथे नेहमी हृदयरोगतज्ज्ञ आणि नर्सेस एकत्र येऊन त्या आठवडय़ातील सर्व पेशंट्सच्या ऑपरेशनबद्दल चर्चा करून ऑपरेशनची दिशा ठरवतात . नूरच्या हृदयाबद्दल चर्चा झाली तेव्हा डॉक्टर्सना आढळले की नूरच्या हृदयाला होणारा रक्ताचा पुरवठा फार तुरळक आहे . डॉ . लॉअर ससूननी सांगितले हे ऑपरेशन ताबडतोब केले पाहिजे . खरे तर हॉस्पिटलमध्ये त्या सुमारास इजिप्त , गाझा एव्हढेच नव्हे तर झांबीबार , केनियामधील बालकेदेखील ऑपरेशनकरिता आली होती . नूरच्या आईने नूरकरिता नृत्यासाठीचे बूट घेतले होते . ऑपरेशनच्या अगोदर वफाने नूरला ते बूट घालायला दिले . नूरला खूप आनंद झाला . झोपतानादेखील नूर ते बूट घालूनच झोपली . सकाळी नूरला ऑपरेशनला टेबलावर घेण्यात आले , त्यावेळी ते बूट एका लहानशा बॅगेमध्ये ठेवण्यात आले . तिच्या ऑपरेशनसाठी ११ जणांची टीम होती . मंद आवाजात एक गाण्याची टेप वाजत होती . डॉ . ससून यांनी ऑपरेशन सुरू केले . हृदयाजवळील छिद्र सापडले . ते हृदयाच्या जवळजवळ १ / ५ एवढे मोठे होते . साध्या डोळ्यांना न दिसणाऱ्या सुयांच्या साहाय्याने नाजूक टाके घातले गेले व ते छिद्र बंद करण्यात आले . यंत्राच्या साहाय्याने एका छोटय़ा पडद्यावर त्या छिद्रातून रक्ताची गळती थांबली आहे , हे पाहून सगळ्यांनी सुटकेचा श्वास टाकला . नूरला नंतर काही दिवस आयसीयूमध्ये ठेवण्यात आले . नूर आता थोडी बसावयास लागली आहे . आता तिला ते बूट घातले जातात . नूरच्या चेहऱ्यावर हसू आणि आनंद दिसत आहे . नंतर कॅन्सरमुळे गेलेल्या डोळ्याच्या जागी कृत्रिम डोळा बसवण्यात आला . तीन आठवडय़ानंतर नूर व वफा आपल्या घरी गाझामध्ये गेल्या . या ऑपरेशनला साधारणपणे २५ हजार डॉलर्स खर्च येतो . पण ‘साक’मध्ये तेच ऑपरेशन दहा हजार डॉलर्समध्ये करण्यात येते . अर्थात हा खर्च त्या बालकांचे आई वडील करू शकत नाहीत . पण हा खर्च जगातील विशेषतः अमेरिका , युरोपीय देश व तेथील धर्मादाय संस्था करीत असतात . एवढासा चिमुकला आपल्या गोव्याएवढय़ा आकाराचा , चारीबाजूंनी अरब राष्ट्रांनी वेढलेला हा देश . त्याच्या शत्रूंना तो तेथे नको आहे . तो जितक्या लवकर नष्ट होईल तेवढे या शत्रू राष्ट्रांना हवे आहे . या सगळ्या अरब राष्ट्रांच्या तुलनेत हा देश अत्यंत गरीब आहे . पण ‘हृदयाने’ श्रीमंत आहे . आपल्या अस्तित्वाकरिता या लोकांना २४ तास सावध असावे लागते . रात्रंदिन आम्हा युद्धाचा प्रसंग अशी या राष्ट्राची परिस्थिती आहे . तरीपण त्यांनी जवळजवळ २५ वर्षांपूर्वी लहान मुलांच्या आयुष्याला बळकटी देण्याकरिता केवळ मानवतेच्या दृष्टिकोनातून या चिमुकल्या राष्ट्रात ही संघटना निर्माण केली . त्यातून आपल्या शत्रूंच्या राष्ट्रातील बालकांना नवीन जीवन देण्याकरिता कुठल्याही पैशाची अपेक्षा न करता हे जे कार्य चालवले आहे . वसंत गद्रे – response . lokprabha @ expressindia . com सौजन्य – लोकप्रभा


Maruti Suzuki भारतीय बाजारात 21 नोव्हेंबर रोजी आपल्या नव्या Ertiga एमपीव्हीचं ( मल्टी पर्पज व्हेइकल ) नेक्स्ट जनरेशन मॉडेल लाँच करणार आहे . त्यामुळे सध्या बाजारात असलेल्या Ertiga ची जागा नवी Ertiga घेणार आहे . Ertiga चं नवं मॉडेल कंपनीच्या सर्व डिलर्सकडे उपलब्ध झाल्यानंतर सध्या बाजारात असलेल्या मॉडेलचं उत्पादन पूर्णतः थांबवण्यात येणार आहे . नवं मॉडेल लाँच झाल्यानंतर जुन्या मॉडेलचं नाव बदललं जाईल अशी शक्यता आधी वर्तवली जात होती , मात्र नवं मॉडेल लाँच झाल्यानंतर सध्या बाजारात असलेल्या मॉडेलचं उत्पादन पूर्णतः थांबवण्यात येणार असल्याचं कंपनीने स्पष्ट केलं आहे . मारुती सुझुकीने एप्रिल 2012 मध्ये Ertiga चं सध्या बाजारात असलेलं मॉडेल लाँच केलं होतं . त्यानंतर ऑक्टोबर 2015 मध्ये या मॉडेलचं मिड - सायकल अपडेट आणलं होतं . 2012 मध्ये लाँचिंग झाल्यापासून आतापर्यंत कंपनीने जवळपास 4.2 लाख युनिट्सची विक्री केली आहे . सध्याचं मॉडेल 1.4 - लिटर पेट्रोल आणि 1.3 - लिटर डिझेल इंजिनमध्ये उपलब्ध आहे . लाँचिंगच्या काही काळानंतर कंपनीने पेट्रोल व्हर्जन 4 - स्पीड ऑटोमॅटिक ट्रांसमिशनसह सादर केलं होतं . मारुतीची Ertiga ग्राहकांच्या चांगल्याच पसंतीस उतरली आहे . मिड - साइज बजट एमपीव्हीमध्ये ही कार बरीच पॉप्युलर आहे . या सेगमेंटमध्ये होंडा बीआर - व्ही , रेनॉ लॉजी आणि काही महिन्यांपूर्वीच लाँच झालेल्या महिंद्रा मराजोचा समावेश आहे .


जगभरातील इंटरनेटचा वाढता वापर आणि तंत्रज्ञानात झपाट्याने होणारे बदल आपल्याला अनेकदा थक्क करतात . काही वर्षांपूर्वी आपण २ जी इंटरनेट वापरायचो . त्यानंतर ३ जी आले आणि आता भारतातील ४ जी नेटवर्क युजर्सची संख्याही वाढली आहे . मात्र , आता भारताला 5G नेटवर्कचे वेध लागले आहेत . भारतात नवीन 5G सेवेला आवश्यक असलेल्या सेवा निर्माण करण्यासाठी स्वीडनमधील इलेक्ट्रॉनिक उपकरणं बनवणाऱ्या एरिक्सन कंपनीने पुढाकार घेतला आहे . कंपनीने भारतातील सर्वात मोठी दूरसंचार कंपनी एअरटेलशी भागीदारी केली आहे . यामध्ये करण्यात आलेल्या चाचणीत एरिक्सनच्या 5G टेस्ट बेड आणि 5G न्यू रेडिओ ( एनआर ) मार्फत अतिशय कमी वेळा म्हणजे ३ मिली सेकंदात ५ . ७ गीगा बाईट प्रती सेकंद एवढा वेग मिळाला . याशिवाय आणखी एक विशेष बाब म्हणजे भारतात येत्या काही काळात 5G ची सुरुवात झाल्यानंतर मोठ्या प्रमाणात बदल घडून येऊ शकतात . भारतीय दूरसंचार कंपन्यांमध्ये २०१६ पर्यंत २७ . ३ अब्ज महसूल निर्माण करण्याची क्षमता असल्याचं एरिक्सनच्या अभ्यासात म्हटलं आहे . सरकारने २०२० पर्यंत 5G सेवा भारतात यावी यासाठी एका समितीची स्थापना केली आहे , ज्याद्वारे 5G सेवा भारतात आणण्यासाठी महत्त्वाच्या उपाययोजना करण्यात येतील .


चॅम्पियन्स ट्रॉफीमध्ये रौप्यपदक मिळवणे , ही भारतीय पुरुष हॉकी संघासाठी फार मोठी बाब असली तरी आता आम्ही ते विसरलो आहोत . आता ऑलिम्पिक हेच आमचे लक्ष्य असेल , असे मत प्रशिक्षक रोलँट ओल्टमन्स यांनी व्यक्त केले आहे . लंडनमध्ये नुकत्याच झालेल्या चॅम्पियन्स ट्रॉफीमध्ये भारताने रौप्यपदक पटकावले होते . १९८२ साली भारताला या स्पर्धेत कांस्यपदक पटकावता आले होते , त्यानंतरची भारताची या स्पर्धेतील ही सर्वोत्तम कामगिरी आहे . ‘‘चॅम्पियन्स ट्रॉफीमध्ये पदक पटकावणे हे आमचे ध्येय होते . आम्ही ते ध्येय गाठले आहे . सध्याच्या घडीला आमच्यासाठी हे पदक इतिहासजमा झाले आहे . आता यापुढील आव्हाने महत्त्वाची असून ऑलिम्पिक हेच आमचे लक्ष्य असेल , ’’ असे ओल्टमन्स यांनी सांगितले . व्हेलेनशिया येथे झालेली सहा देशांची आमंत्रितांची आंतरराष्ट्रीय हॉकी स्पर्धा खेळून मंगळवारी भारतीय संघ मायदेशी परतला . चॅम्पियन्स ट्रॉफीतील दमदार कामगिरीच्या जोरावर भारताने जागतिक क्रमवारीमध्ये पाचवे स्थान मिळवले आहे . ‘‘अथक मेहनत घेतल्यावर खेळाडूंना विश्रांतीची गरज आहे . कारण पुढच्या महिन्यामध्ये ऑलिम्पिक होणार आहे , त्याची तयारीही आम्हाला करायची आहे . पण त्यापूर्वी खेळाडूंना विश्रांती देण्याचे आम्ही ठरवले आहे , ’’ असे ओल्टमन्स म्हणाले . चॅम्पियन्स ट्रॉफीतील कामगिरीचा आम्हाला अभिमान आहे . आम्हाला जो मायदेशात पाठिंबा मिळाला त्याने आम्ही भारावून गेलो आहोत . पण आता आम्हाला ऑलिम्पिकवर लक्ष केंद्रित करण्याची गरज आहे . आता आम्हाला काही दिवसांची विश्रांती देण्यात आली असून काही दिवसांतच ऑलिम्पिकच्या तयारीसाठी आम्ही बंगळुरू येथील भारतीय क्रीडा प्राधिकरणाच्या केंद्रामध्ये दाखल होणार आहोत . – श्रीजेश , भारताचा गोलरक्षक


जगाची थाळी ख्रिस्तपूर्व काळात कधीतरी आफ्रिकेतून भारतात आलेली चिंच कालांतराने इतकी पसरली की तिच्या आंबटगोड चवीची भुरळ जगभरातील खाद्यसंस्कृतींना पडली . मग ते आपलं चिंचेचं सार असो की व्हिएतमानी कान्ह चुआ . तापात आणि कुंद हिवाळी हवेत काही तोंडाला चव आणणारे आणि खमंग असे काही खावे असे वाटत असेल तर चिंचेचे सार तर हमखास सुचते मला . साधीशी कृती आणि चव तर अप्रतिम ! किंचित आंबटगोड तर मध्येच किंचित तिखट , एखादा चुकार दाणा मेथीचा आणि त्यावर हिंगाच्या चवीचा तुपाचा स्वाद ! भातावर घाला नाहीतर नुसते भुरका , तोंडाची चव नक्की बदलणार ! दूरदेशी पहिल्याप्रथम संसार थाटताना अनेक गोष्टींच्या आठवणींनी मन अनेकदा भरून यायचे . कुंद हिवाळी हवेत , काही करावे वाटायचे नाही . . आणि या मोडकळीला आलेल्या क्लीव्लंड शहरात काही मन प्रसन्न करणारे सापडेल अशी अजिबात खात्री नव्हती ! फार अपेक्षा नसली की सुखद धक्के देखील अजून सुख देऊन जातात , असेच काहीसे झाले ! आम्ही एकदा जेवायला बाहेर पडलो असताना , एका छोटय़ाशा औद्योगिक वसाहतीत एक अतिशय जुनाट आणि मोडकळीस आलेले खानावळसदृश ठिकाण दिसले ! आत जावे न जावे करत गेलो ! तिथे साध्याशा पद्धतीने टेबल - खुच्र्या मांडल्या होत्या , जुन्या ‘फक्त मिसळ’ मिळतात तशातल्या खाणावळीत आल्यासारखे वातावरण . एक जख्ख म्हाताऱ्या आजीबाई ऑर्डर घ्यायला आल्या . त्यांना बहुधा नीटसे दिसत नसावे आणि ऐकू देखील फारसे येत नव्हते . त्यांनी एक कळकट मेनूकार्ड लगबगीने पुढय़ात टाकले . गर्दीही फारशी नव्हती . सगळे चायनीज आणि थाई पदार्थ होते . एका शेवटच्या कोपऱ्यात इंडोनिशियन , कोरियन आणि व्हिएतनामी पदार्थ देखील होते . सगळ्यात काय काय जिन्नस असतील याची छोटीशी तळटीप प्रत्येक पदार्थाखाली . चाळत असताना एका ठिकाणी टॅमिरड , अर्थात चिंच घातलेले सूप असे दिसले . कुतूहल म्हणून मागवले त्यानंतर जे अनुभवले ते निश्चित स्मरणात राहावे असेच ! एका मध्यम आकाराच्या वाडग्यात काहीसे मातकट दिसणारे पाणी होते , त्यात काही भाज्या आणि टोफूचे तुरळक तुकडे , वर किंचित तांबडय़ा तिखटाचा आणि तेलाचा तवंग . काय खात आहोत म्हणून परत मेनू कार्ड चाळून पाहिले - कान्ह चुआ ( Canh Chua ) ! कान्ह म्हणजे नितळ पाणीदार रस्सा , भाज्या , मासे अथवा मटण घातलेला , तर चूआ म्हणजे आंबट . असा हा आंबट रस्सा ( व्हिएतनामी सूप ) दिसायला जरा विचित्रच वाटला तरी पहिला घास खाल्ला आणि सगळे बदलून गेले ! त्या कुंद थंड प्रदेशात , हे गरमागरम चिंचेचे सार एकदम हवेहवेसे वाटू लागले . किंचित आंबट गोड , काहीसे तिखट आणि तुरट . इतके हलके . जणू अनेक चवींची मखमल हलकेच खेचून नेली असावी जिभेवरून ! सर्व चवींचा जो समतोल यात साधलेला होता तो अप्रतिम होता . सगळ्यात महत्त्वाचे म्हणजे यात असलेले पदार्थ . मश्रूम , टोफू , पातीचा कांदा , टोमॅटो , भेंडी , अननस , बांबूचे कोवळे तुकडे आणि मुगाचे मोड असे पदार्थ त्यात घातलेले होते . प्रत्येक पदार्थाची चव निराळी आणि किंचित कच्ची तरी ताजी लागत होती ! प्रत्येक चवीची दुसऱ्या चवीशी छान गट्टी जुळली होती , कोणतीही चव वरचढ नव्हती , एक छान सलोखा प्रत्येक घासात , हळूहळू घशातून पोटात आणि मनात देखील झिरपत होता . त्या दिवसानंतर हा किंचित निराळा तरी आपल्या चिंचेच्या साराशी साधम्र्य असणारा पदार्थ अगदीच लाडका होऊन गेला ! प्रत्येक वेळी या छोटय़ा खाणावळीत हक्काने येऊन हाच पदार्थ आम्ही मागवू लागलो . पुढे समजले की एक वृद्ध व्हिएतनामी दाम्पत्य ही खाणावळ चालवत होते . त्या आजीना खरोखरच कमी ऐकू येत होते , त्यामुळे प्रत्येक पदार्थाच्या मागे आकडे लिहिले होते , त्या आकडय़ावरून त्या ऑर्डर घेऊ शकत होत्या . आतमध्ये ते आजोबा उत्तम घरगुती चवीचे पदार्थ बनवत होते आणि अर्थात त्यांना त्या छोटय़ाशा मेनूवरचे सगळेच आकडे पाठ होते . प्रत्येक वेळी बिलाच्या रकमेच्या पटीत टीप देऊ केली की दोघे नाराज होत , आम्ही अजून कमावते आहोत , तुमची सहानुभूती नकोय , जेवढे बिल झाले तेवढेच देत जा असे आवर्जून सांगत . व्हिएतनाम युद्धाच्या नंतर बरेच व्हिएतनामी लोक अमेरिकेत आले होते . त्याच निर्वासित तांडय़ातले हे आजी - आजोबा होते की काय असे खूपदा वाटून गेले , मात्र विचारायचे धाडस नाही झाले कधीच . असेच मानी आजी - आजोबा गोव्यात देखील भेटले होते . त्यांची खासियत होती साधेसे पारंपरिक कोकणी जेवण . तिथे देखील उत्तम सोलकढी आणि सार मिळते . जास्त करून आमसुलाचे मात्र कधी चिंचेचे देखील . साधीशी तुपाची फोडणी , त्यात चिंचेचा कोळ , गूळ , िहग , जिरे , तांबडय़ा मिरच्या आणि चवीपुरते मीठ . गोव्यात मात्र आजी सुग्रास स्वयंपाक करत आणि आजोबा सगळी ऑर्डर घेत . बिलाच्या एवढी टीप ठेवली तर आमच्यामागे आले हाक मारत , अहो तुमचे जास्तीचे पसे इथे विसरलात . व्हिएतनाम काय आणि गोवा काय . . ही सगळी समुद्रकिनारची माणसे , साधीशी आणि सचोटीने कष्ट करणारी . एवढे वय झाले म्हणून काही तक्रार नाही की कष्टाचे काही वावगे नाही . साध्या जिन्नसातून , अगदी घरगुती पदार्थ मन लावून केले तर किती सुख देऊन जातात , क्षुधा आणि मन एकत्रित तृप्त करून जातात , याचे गमक व्यवस्थित समजलेली ही माणसे . आयुष्याचे सार जणू या सारात मिसळून आम्हाला प्रेमाने वाढले होते ! अशा दोन्ही प्रकारच्या सारांचा काही दुवा मिळतो का म्हणून शोधू लागले तर मोठेच रंजक काहीबाही हाती लागले ! मुळात टॅमिरड हा इंग्रजी शब्द हा अपभ्रंश आहे हे समजून आश्चर्य वाटले . चिंच हा स्थानिक भारतीय वृक्ष नाही , फार पूर्वी आफ्रिकेतून ख्रिस्तपूर्व काळात हे झाड भारतात आले असल्याचा कयास आहे . आता एवढे शतकं इथे त्याची लागवड होऊन भारतात स्थानिक झाडाचा मान मिळाला आहे . या झाडाच्या फळांची चव अरबी व्यापाऱ्यांना आवडली आणि त्यांनी त्याचा प्रसार इतरत्र केला , तो तामरहिंद म्हणून . तामर म्हणजे खजूर , आणि िहद म्हणजे िहदोस्तान म्हणजे िहदुस्तानातले खजूर अशा नावाने केला . पोर्तुगाल आणि स्पेन यांच्या राजवटी असलेल्या दक्षिण - पूर्व भागात हे फळ प्रसिद्ध झाले . त्यामुळे इंडोनेशिया , जावा , सुमात्रा , व्हिएतनाम , तवान , दक्षिण चीन अशा सर्व ठिकाणी हे जेवणात वापरले जाऊ लागले . इंग्रजांनी या ‘तामरिहद’चा सोयीस्कर अपभ्रंश ‘टॅमिरड’ असा केला तो शब्द आजपर्यंत प्रचलित आहे . आफ्रिकेत सुदान , कॅमेरून , नायजेरिया , टांझानिया इथून आलेले हे झाड पुढे भारतातून अरबस्तानात , ओमन इथे , पुढे व्यापारी मार्गाद्वारे दक्षिण आशिया आणि ऑस्ट्रेलिया इथवर याचे फळ माहिती झाले , रुजले , लोकप्रिय झाले . भारतात चटण्यांमध्ये वापरला जाणारा चिंचेचा गर , दक्षिण आशियायी भागात मटण , मासे , भाज्या यात वापरला जातो . १६व्या शतकात स्पॅनिश व्यापारी हे फळ घेऊन मेक्सिको आणि इतर दक्षिण अमेरिकी देशात गेले . करत करत हे फळ जगभर उष्णकटिबद्ध प्रदेशांत पुरते रुजले . चिंचेच्या गराचा वापर करून जगभरात नानाविध सूप आणि सॉस बनवले जातात . दक्षिण आशियाई प्रांतात अगदी पाणीदार पदार्थ करून त्यात हा कोळ घालतात तर मेक्सिको , अमेरिका इथे मटणासोबत खायला म्हणून घट्टसर गोडसर , खास सॉस बनवतात . वोच्रेस्टरशायर सॉस या मूळ इंग्रजी सॉसमध्ये देखील चिंचेचा कोळ हा महत्त्वाचा घटक आहे . सशाचे मांस , तिसऱ्या , इतर मटणाचे पदार्थ यासोबत हा सॉस खाल्ला जातो . त्याचबरोबर ब्लडी मेरी , सीझर या कॉकटेल्समध्ये देखील हा सॉस वापरला जातो . चिंचेची अजून एक खासियत अशी की , हे एकमेव फळ आहे ज्यात कॅल्शियम आढळते . फिलिपिनो लोक सिनिगांग या नावाचे सूप मोठय़ा आवडीने करतात , त्याचा बेस हा चिंचेचा कोळ असतो . अनेक भाज्या आणि माशाच्या जातीवरून याचे अनेक पदार्थ बनतात . व्हिनेगार ऐवजी चिंचेचा कोळ वापरला जातो . घानामध्ये सुरणाच्या काही खाजऱ्या किंवा विषारी जातींचा जेवणात समावेश असतो . त्यातील विष किंवा खाज कमी करायला चिंचेचा कोळ सर्रास वापरला जातो . भारत आणि पाकिस्तानात चिंचेची चटणी ही चाट किंवा इतर पदार्थात हमखास वापरली जाते , अनेक भाज्या देखील चिंचेचा कोळ घालून शिजवल्या जातात . आंबट - गोड चिंगोली दोन्ही देशांत तसेच अरबस्तानात प्रसिद्ध आहे . अशा या आंबट - गोड चवीची भुरळ जगभरातील विवध खाद्यसंस्कृतींना पडली आहे हे मात्र निश्चित ! प्राजक्ता पाडगावकर – response . lokprabha @ expressindia . com सौजन्लोय – कप्रभा


कोल्ड ड्रिंक्स किंवा बाजारात मिळणाऱ्या पाण्याच्या बाटल्यांचा आपण पुनर्वापर करतो . या बाटल्यांमधलं कोल्ड ड्रिंक्स किंवा पाणी संपलं की त्या गृहिणी त्यात पाणी भरून त्यांचा पुन्हा वापर करतात . असं तुम्हीही करत असाल तर आताच सावध व्हा ! कारण असं करणं अनेक आजारांना निमंत्रण देणारं ठरू शकतं . नुकताच ‘ट्रेडमिल’ने एक अहवाल प्रकाशित केलाय . ट्रेडमिलने या प्लॅस्टिक बाटल्यांची चाचणी केली . या चाचणीदरम्यान पाण्याच्या बाटल्यामध्ये त्यांना बॅक्टेरिया आढळले . वाचा : स्मोकिंग सोडायचंय , मग हे घरगुती उपाय करा ! गांर्भीयाची बाब म्हणजे एका टॉयलेट सीटवर जेवढे बॅक्टेरिया आढळत नाही त्यापेक्षा कैक पटीने बॅक्टेरिया या प्लॅस्टिकच्या बाटल्यात आढळतात असे चाचणीदरम्यान समोर आले आहे . या बॅक्टेरियामधले ६० टक्के बॅक्टेरिया हे माणसांना आजारी पाडण्यास पुरेसे आहेत असेही यातून समोर आलंय . यासाठी कोल्डड्रिंक्स किंवा पाण्याच्या बाटल्यांचा पुर्नवापार न करण्याचा सल्ला देण्यात आलाय . खरं तर या प्लॅस्टिकच्या बाटल्यांचं काम झालं की ते त्या फेकून द्यायच्या असतात पण अनेक गृहिणी त्यांचा पुन्हा पुन्हा वापर करतात . तेव्हा आरोग्यावर होणारा याचा परिणाम लक्षात घेता या बाटल्या न वापरण्याचा सल्ला त्यांनी दिलाय . वाचा : पाय दुखत असल्यास ‘हे’ करुन पाहा


मोबाईल कंपन्या बाजारात आपले स्थान निर्माण करण्यासाठी आणि बाजारातील स्पर्धेत स्वतःला आघाडीवर ठेवण्यासाठी एकाहून एक उत्तम शक्कल लढवतात . नुकताच जिओने एक आकर्षक प्लॅन आणला असून त्यामध्ये कंपनीने ग्राहकांना आपल्याकडे आकर्षित करण्याचा प्रयत्न केला आहे . तुमचे तोंड गोड करण्याबरोबरच कंपनी तुम्हाला इंटरनेट डेटाही देणार आहे . जिओला बाजारात येऊन दोन वर्षे पूर्ण होत आल्याने कंपनीने ही अनोखी ऑफर आणली आहे . यामध्ये जिओ आपल्या यूजर्ससाठी ५ रुपयांच्या चॉकलेटसोबत १ जीबी डेटा देत आहे . हा डेटा ४ जी असेल असे कंपनीने सांगितले आहे . त्यामुळे जिओने कॅडबरीसोबत टायअप केले आहे . या मोफत डेटासाठी कॅडबरी डेअरी मिल्क चॉकलेटचे रॅपर लागणार आहे . त्यावर असलेला बारकोड स्कॅन केल्यावर तुम्हाला डेटा मिळणार आहे . ही ऑफर कंपनीने आपल्या ठराविक उत्पादनांवर लागू केली आहे . यात डेअरी मिल्क क्रॅकल , डेअरी मिल्क रोस्ट बदाम , डेअरी मिल्क फ्रूट अॅण्ड नट आणि डेअरी मिल्क लिकेबल्स यांचा समावेश आहे . याची किंमत ५ रुपयांपासून १०० रुपयांपर्यंत आहे . यामध्ये जिओने आणखी एक सुविधा दिली आहे . मोफत डेटासोबत रिलायन्स जिओने ही ऑफर घेणाऱ्या युजरला दुसऱ्या जिओ सबस्क्रायबरला फ्री डेटा ट्रान्स्फरची सुविधा दिली आहे . त्यामुळे तुम्ही दुसऱ्या युजलाही डेटा देऊ शकता . ही सुविधा ३० सप्टेंबरपर्यंत लागू आहे . मात्र त्यासाठी तुमच्या मोबाईलमध्ये MyJio अॅप असणं गरजेचं आहे . कसा मिळवाल डेटा १ . माय जिओ अॅपच्या होमस्क्रिनवर मोफत डेटा ऑफरचा बॅनर लाईव्ह झाला आहे , त्यावर क्लिक करा . २ . त्याठिकाणी असणाफ्या Participate Now बटणावर क्लिक करा . ३ . यानंतर डेअरी मिल्कच्या रिकाम्या पाकीटावरील बारकोड स्कॅन करा . मग तुम्हाला हा मोफत डेटा मिळेल .


आरोग्यदायी आहारामुळे महिलांमधील कर्णबधीरतेची जोखीम कमी होते , असे अभ्यासात दिसून आले आहे . अमेरिकेतील ब्रिगहॅम अँड विमेन्स हॉस्पिटलमध्ये तीन प्रकारच्या आहारपद्धती व कर्णबधीरता यांच्या संबंधावर संशोधन करण्यात आले आहे . भूमध्य सागरी आहारातील ( एएमइडी ) ७०९६६ महिलांच्या २२ वर्षांतील आहाराची नोंद यात तपासण्यात आली . या आहारात ऑलिव्ह तेल , धान्ये , डाळी , भाज्या , फळे , दाणे , मासे व माफक अल्कोहोल यांचा समावेश आहे . डाएटरी अप्रोचेस टू स्टॉप हायपरटेन्शन ( डॅश ) व दी अल्टरनेटिव्ह हेल्दी इटिंग इंडेक्स २०१० या आणखी दोन आहारांचा संशोधनात समावेश करण्यात आला होता . डॅश आहारात कमी मेद , फळे , भाज्या व कमी सोडियम यांचा समावेश आहे . जर्नल न्यूट्रीशनमध्ये प्रसिद्ध संशोधन अहवालानुसार आरोग्यदायी आहारामुळे महिलांमधील कर्णबधीरत्व कमी होते . जे लोक आरोग्यदायी आहार घेतात त्यांच्यात कर्णबधीरतेची जोखीम कमी होत असल्याचा दावा ब्रिगहॅम अँड विमेन्स हॉस्पिटलच्या श्ॉरॉन कुरहान यांनी केला आहे . चांगल्या आरोग्यात कर्णबधीरता नसण्याला महत्त्व आहे . संशोधकांच्या मते एमएइडी व डॅश आहारपद्धतीत कर्णबधीरत्वाचा धोका ३० टक्के कमी होतो . इतर आहारपद्धती वापरणाऱ्या महिलांच्या तुलनेत त्यांच्यात कर्णबधीरत्व कमी असते . यात एकूण एएचइआय २०१० प्रकारच्या आहारात ही शक्यता आणखी ३० टक्के कमी होते असे ३३ हजार महिलांच्या अभ्यासातून दिसून आले आहे .


श्रीकृष्ण जन्माष्टमीला हिंदू धर्मात विशेष महत्त्व आहे . देशभरात हा सण मोठ्या उत्साहात साजरा केला जातो . त्यातही गोकुळ , मथुरा , वृंदावन , द्वारका , पुरी या ठिकाणी या उत्सवाला विशेष महत्त्व आहे . कृष्णाच्या जन्माचा हा दिवस एखाद्या सोहळ्याप्रमाणे साजरा करण्याची पद्धत आहे . या दिवशी उपवास करुन कृष्णाची मनोभावे पूजा केली जाते . एखाद्या लहान बाळाप्रमाणे कृष्णमूर्तीला आंघोळ घालून त्याच्यासमोर भक्तीगीते म्हणून हा उत्सव साजरा केला जातो . अनेक ठिकाणी रात्री १२ वजता हा कृष्ण जन्माचा उत्सव साजरा करण्याची प्रथा आहे . यावर्षी अष्टमी २ सप्टेंबरच्या रात्री ८ वाजून ४७ मिनिटांनी सुरु होणार आहे . आणि ३ तारखेला सायंकाळी ७ वाजून २० मिनिटांनी संपणार आहे . जन्माष्टमीच्या दिवशी पूजेची वेळ रात्री ११ वाजून ५७ मिनिटांपासून ते १२ वाजून ४३ मिनिटांपर्यंत राहणार . भारतात कृष्णाला सर्वच जातीजमातीत देव मानले गेले आहे . कृष्णाची बाळकृष्ण , नटखट , सुंदर बासरी वाजविणारा , चक्रधारी , गोकुळातील राधिकांचा कन्हैय्या अशी अनेक रुपे महत्त्वाची मानली जातात . रासलीला हे त्याचे आणखी एक महत्त्वाचे रुप असून त्याचे देशातील काही ठिकाणी सादरीकरण होते . कृष्णाला विष्णूचाही अवतार मानले जाते . भगवान कृष्णाने मथुरेतील लोकांना कंसाच्या अत्याचारापासून वाचविण्यासाठी जन्म घेतला असे पुराणकथेत म्हटले जाते . जन्माष्टमीच्या दुसऱ्या दिवशी असणाऱ्या दहीहंडीच्या सणालाही विशेष महत्त्व आहे . कृष्णाच्या लिलांपैकी एक असलेली ही लिला विशेष साजरी केली जाते . लबाड कृष्ण आपल्या मित्रमंडळींना घेऊन चोरुन लोणी खायचा असे म्हटले जाते . त्याचेच मोठे स्वरुप म्हणजे आताची दहीहंडी . विविध मंडळांतर्फे एकावर एक मानवी थर लावून हंडी फोडून हा सण साजरा केला जातो .


दिल्लीकर मंडळींचा एक ठोस स्वभाव असतो . मात्र मनिका त्याला अपवाद आहे . जुगाडापेक्षा मेहनत करून जिंकण्यावर तिचा भर असतो . दिल्लीकर मंडळींचा एक ठोस स्वभाव असतो . आत्मविश्वास त्यांच्या धमन्यांतच असतो . आक्रमकपणे व्यक्त व्हायला त्यांना मनापासून आवडतं . काही आगळीक घडली तरी त्यांना चिंता नसते . कारण ‘जुगाड’ हा त्यांचा परवलीचा शब्द असतो . जे जे अत्याधुनिक ते अंगीकारून मिरवण्याकडे त्यांचा कल असतो . रिओ ऑलिम्पिकसाठी निवड झालेली २१ वर्षीय दिल्लीकर टेबल टेनिसपटू मनिका बात्रा वर उल्लेखलेल्या विशेषणांना अपवाद आहे . सहा फूट उंच मनिका अगदी हळू आवाजात बोलते . बोलण्याऐवजी ती कोर्टवर आक्रमक असते . निसर्गाने दिलेली उंची आणि सुस्वरुपामुळे मनिकाला अनेकदा मॉडेलिंगसाठी प्रस्ताव येतात . पण ती नम्रपणे नाही म्हणते . जुगाड करून गोष्टी मिळवण्यापेक्षा अथक मेहनत करून जिंकण्यावर तिचा भर असतो . अपवादाने नियम सिद्ध होतो म्हणतात . कदाचित म्हणून दिल्लीच्या मनिकाने भौगोलिक आणि सामाजिक गुणवैैशिष्टय़े न बाळगता टेबल टेनिस विश्वात अल्पावधीतच स्वतःच्या नावाची छाप उमटवली आहे . मनिकाच्या घरात , नात्यात कोणीही खेळांमध्ये नाही . मनिकाची मोठी बहीण आंचल दिल्लीतल्या हंसराज मोडल शाळेत टेबल टेनिस खेळायची . दोघींमध्ये अंतर तीन वर्षांचं . मोठय़ा बहिणीचा खेळ पाहताना मनिकाला दोन रॅकेट्स आणि इटुकल्या चेंडूच्या खेळाची गोडी कधी लागली कळलीच नाही . नवव्या वर्षीच मनिकाने दिल्लीतल्या बहुतांशी स्पर्धाच्या जेतेपदावर नाव कोरले . संदीप गुप्ता यांच्या मार्गदर्शनाखाली मनिकाने गांभीर्याने खेळायला सुरुवात केली . रिओ ऑलिम्पिकसाठी मनिकाचा जोरदार सराव संदीप यांच्याच मार्गदर्शनाखाली सुरू आहे . ‘संदीप सरांची माझ्या वाटचालीत निर्णायक भूमिका आहे . त्यांच्याकडून टेबल टेनिसची धुळाक्षरे गिरवली . जिंकण्याइतकेच शंभर टक्के प्रदर्शन देणे महत्त्वाचे आहे याची जाणीव त्यांनी करून दिली’ , असे मनिका सांगते . उंचीची मिळालेली देणगी , दडपणाच्या क्षणातही शांत राहण्याची वृत्ती , आक्रमक आणि वेगवान खेळ , स्वतःच्या आणि प्रतिस्पध्र्याच्या खेळाचा चोख अभ्यास यांच्या बळावर मनिकाने कनिष्ठ गटातून खेळत असतानाच भारताच्या वरिष्ठ राष्ट्रीय संघात स्थान पटकावले . मनिकाचे बाबा आजारपणामुळे घरीच असतात . त्यांच्या बाहेर जाण्यावर खूप मर्यादा आहेत . यामुळे आईच घराचा गाडा हाकते . मुलींसाठी आधारवड , घर चालवणे , नवऱ्याची काळजी घेणे अशा तिहेरी जबाबदाऱ्या मनिकाची आई सुशमा यांच्यावर आहेत . आईचा भक्कम पाठिंबा माझ्यासाठी मोलाचा आहे असे मोनिका आवर्जून सांगते . जिंकल्यावर सगळेच सोबत असतात . परंतु दुखापत झाल्यानंतर , पराभूत झाल्यावर आई नेहमीच पाठिंबा देते . मला कधीही नाऊमेद होऊ देत नाही असे मोनिका सांगते . शाळेनंतर येणारे महाविद्यालयीन जीवन प्रत्येकाला हवेहवेसे असते . मित्रपरिवार , धमालमस्ती अशा वातावरणात रमण्याची प्रत्येकाला हौस असते . मनिकाने जिझस अँड मेरी महाविद्यालयात प्रवेशही घेतला . मात्र स्पर्धा , सरावशिबीरे , प्रवास यामुळे पुरेसा वेळ देत नसल्याने तिने महाविद्यालयाला रामराम ठोकला . चार वर्षांपूर्वी मनिकाला स्वीडनच्या पीटर कार्लसन अकादमीत सरावासाठी शिष्यवृत्ती मिळाली होती . पीटर कार्लसन म्हणजे महान टेबल टेनिसपटू . त्यांनी स्थापन केलेल्या अकादमीत प्रवेश करण्यासाठी जगभरातले टेबलटेनिसपटू उत्सुक असतात . पण दूरवर स्वीडनमध्ये सोळावर्षीय मुलीला एकटं ठेवण्यासाठी तिच्या आईने नकार दिला . ही संधी हुकल्यानंतरही मनिकाने टेबल टेनिसचा ध्यास सोडला नाही . माजी खेळाडू आणि राष्ट्रीय प्रशिक्षक कमलेश मेहता यांच्या मार्गदर्शनाखाली मनिकाने दमदार भरारी घेतली . २०१४ मध्ये ग्लासगो येथे झालेल्या राष्ट्रकुल स्पर्धेत मनिकाने पदक पटकावले . मात्र स्पर्धेदरम्यान शारीरिकदृष्टय़ा आपल्याला आणखी कणखर व्हायला हवे याची जाणीव मनिकाला झाली . त्यानुसार मायदेशी परतल्यानंतर मनिकाने तंदुरुस्त होण्यासाठी कार्डिओव्हॅसक्युलर आणि वेटट्रेनिंगवर भर द्यायला सुरुवात केली . उंची खूप असल्याने पाठीची काळजी घेणे आवश्यक आहे . त्यासाठीच हा खटाटोप असे मनिका स्पष्ट करते . भारताचे टेबल टेनिसपटू आंतरराष्ट्रीय स्तरावर चांगली कामगिरी करत आहेत . परंतु प्रसारमाध्यमे जेमतेम दखल घेतात . त्यांचे प्राधान्य क्रिकेटलाच असते . लोकांना खेळाडूंबद्दल माहिती मिळाली तरच खेळाचा प्रसार होईल असे मनिका सांगते . अन्य खेळांप्रमाणे टेबल टेनिसमध्ये फ्रँचाईज आधारित लीग स्पर्धा सुरू झाल्यास टेबल टेनिसपटूंना उपयुक्त ठरेल असेही ती सांगते . २०११ मध्ये मनिकाने चिली येथे झालेल्या स्पर्धेत २१ वर्षांखालील गटात रौप्यपदकाची कमाई केली होती . गेल्यावर्षी सुरत येथे झालेल्या राष्ट्रकुल अजिंक्यपद स्पर्धेत तीन पदकांवर कब्जा केला . यंदा यंदा शिलाँग येथे झालेल्या दक्षिण आशियाई क्रीडा स्पर्धेत मनिकाने तीन सुवर्णपदकांवर कब्जा केला . ‘शिलाँगमध्ये वातावरण अतिशय थंड होते . सामन्यांच्या वेळी हिटरची व्यवस्था असेल असे वाटले होते . परंतु हिटरची व्यवस्था झाली नाही . थंड वातावरणातच खेळले आणि जिंकले . प्रतिकूल परिस्थितीतही डोके शांत ठेऊन कसे खेळायचे याचा धडा मिळाला’ , असे मनिका सांगते . एप्रिल महिन्यात हाँगकाँग येथे झालेल्या आशियाई पात्रता स्पर्धेत के . शामिनी , मौमा दास आणि पूजा सहस्रबुद्धे अशा अनुभवी खेळाडूंना नमवण्याची किमया साधत मनिकाने रिओ ऑलिम्पिकसाठी पात्र ठरण्याचा मान मिळवला . टेबल टेनिस क्षेत्रात पदकांवर भारताची मक्तेदारी नाही . मात्र पहिल्यावहिल्या ऑलिम्पिकवारीत सर्वाना चकित करण्याची संधी मनिकाकडे आहे . पराग फाटक parag . phatak @ expressindia . com


बॉलिवूड मधली सर्वात व्यग्र अभिनेत्री कोण असा जर प्रश्न विचारला गेला तर त्यात प्रियांका चोप्राचे नाव अग्रस्थानी येईल यात काही शंका नाही . बॉलिवूड , हॉलिवूड सिनेमे , मालिका , प्रमोशन , स्वतःचे प्रोडक्शन हाऊस आणि इतर कार्यक्रम यांमुळे तिला दिवसातले २४ तासही पुरत नसतील . पण तुम्हाला माहित आहे का की , जेव्हा तिने हॉलिवूडमध्ये काम शोधायला सुरुवात केली होती तेव्हा तिला एकाच गोष्टीची सर्वाधिक चिंता असायची ती म्हणजे त्या सिनेसृष्टीत ती तिचे नाव कमावू शकेल की नाही याचे . ३४ वर्षीय प्रियांकाला अमेरिकेतल्या ‘क्वांटिको’ या टीव्ही मालिकेनंतर आंतरराष्ट्रीय स्थरावर प्रसिद्धी मिळाली . या टीव्ही मालिकेच्या प्रसिद्धी नंतर ती अनेक नावाजलेल्या टॉक शोमध्ये दिसू लागली होती , अनेक कार्यक्रमांच्या अनावरणावेळीही ती मुख्य अतिथी म्हणून गेली , आंतरराष्ट्रीय पुरस्कार सोहळ्यांच्या रेड कार्पेटवरही ती दिसली होती . तर व्हाइट हाऊसमध्ये माजी राष्ट्रपती बराक ओबामा यांच्यासोबत मेजवानीलाही तिने उपस्थिती लावली होती . ‘क्वांटिको २’ मागोमागच प्रियांका ‘बेवॉच’ या हॉलिवूडपटातूनही लवकरच प्रेक्षकांच्या भेटीला येणार आहे . त्यामुळे प्रियांकाच्या अभिनय क्षेत्रातील वाटचाल पाहता ती प्रेक्षकांची मने जिंकण्यात यशस्वी झाली आहे असेच म्हणावे लागेल . सिनेमा आणि मालिकेच्या चित्रिकरणात व्यग्र असणाऱ्या प्रियांकाने काही दिवसांची सुट्टी घेत आता सध्या ती भारतात आली आहे . पण , मायदेशी परतूनही प्रियांकाला तिच्या कामातून काहीच उसंत मिळत नाहीये . दरम्यान , तिच्या या व्यग्र वेळापत्रकातून वेळ काढत नुकतीच प्रियांकाने डिझायनर मनिष मल्होत्राने खास तिच्यासाठी आयोजित केलेल्या एका ‘डिनर पार्टी’ला हजेरी लावली होती . प्रसारमाध्यमांशी संवाद साधताना दीपिकाच्या आगामी ‘xXx द रिटर्न ऑफ झेंडर केज’ या चित्रपटाविषयीसुद्धा प्रियांकाने वक्तव्य केले . प्रियांका आणि दीपिका या एकमेकांच्या खूपच चांगल्या मैत्रिणी आहेत . काही दिवसांपूर्वी बॉलिवूडची ‘मस्तानी’ आणि ‘देसी गर्ल’ यांच्यात वादाची ठिणगी उडाल्याच्या चर्चांना उधाण आले होते . पण , प्रियांकाच्या बोलण्यावरुन तरी तसे काहीच जाणवले नाही . प्रियांकाने यावेळी दीपिकाची फारच प्रशंसा करत ‘मी तिच्या सिनेमाचा ट्रेलर पाहिला . दीपिकाला मी त्यासाठी मनापासून शुभेच्छा देते आणि तिला अपेक्षित यश मिळावे यासाठी शुभेच्छाही देते’ , असे प्रियांका म्हणाली .


महिला विश्वचषकाच्या उपांत्य सामन्यात शतकी खेळी करणाख्या हरमनप्रीत कौरवर आता बक्षिसांचा वर्षाव सुरु झाला आहे . पंजाबचे मुख्यमंत्री कॅप्टन अमरिंदर सिंह यांनी ५ लाखांचं इनाम जाहीर केलं आहे . विश्वचषकात हरमनप्रीतने केलेल्या खेळीमुळे पंजाबचं नाव मोठं केलं आहे . तिच्या खेळीमुळे पंजाबमधल्या अनेक मुली पुढे जाऊन क्रिकेट खेळायला लागतील , त्यासाठी तिच्या कामगिरीचं कौतुक करण्यासाठी हरमनप्रीतला हे बक्षिस जाहीर केल्याचं मुख्यमंत्री कार्यालयातर्फे सांगण्यात आलंय . मुख्यमंत्री कॅप्टन अमरिंदर सिंह यांनी मितालीचे वडील हरमंधर सिंह यांच्याशी व्यक्तीशः संवाद साधत त्यांचं अभिनंदन केलं . उपांत्य सामन्यात हरमनप्रीतने ऑस्ट्रेलियाविरुद्धच्या सामन्यात ११५ चेंडुंमध्ये १७१ धावांची नाबाद खेळी केली होती . याच खेळीमुळे भारताने अंतिम फेरीत प्रवेश केला होता . अवश्य वाचा – अंतिम सामन्याआधीच महिला क्रिकेट टीमसाठी गुड न्यूज ! बक्षीसांचा पाऊस सुरूच यावेळी कॅप्टन अमरिंदर यांनी हरमनप्रीतला अंतिम फेरीसाठी शुभेच्छा दिल्या . हरमनप्रीतच्या खेळीचा संपूर्ण भारत देशाला अभिमान असल्याचं यावेळी अमरिंदर यांनी सांगितलं . काही वर्षांपूर्वी पंजाब सरकारनेच हरमनप्रीत कौरला पंजाब पोलिसांमध्ये नोकरी नाकारली होती . यानंतर सचिन तेंडुलकरच्या शिफारसीमुळे हरमनप्रीत कौरला पश्चिम रेल्वेत नोकरी मिळाली . अवश्य वाचा – नोकरी द्यायला तू हरभजन आहेस का ? जेव्हा पंजाब पोलीस हरमनप्रीतला सुनावतात…


व्यासांनी रचलेल्या ‘महाभारत’ या महाकाव्यावर आधारित चित्रपट लवकरच प्रेक्षकांच्या भेटीला येणार असल्याच्या चर्चांनी गेल्या काही दिवसांपासून जोर धरला होता . अभिनेता आमिर खान या चित्रपटामध्ये महत्त्वाची भूमिका साकारणार असल्याचंही म्हटलं जात होतं . सध्यातरी आमिर ‘ठग्स ऑफ हिंदोस्तान’ या चित्रपटाच्या चित्रीकरणात व्यग्र आहे . पण , असं असलं तरीही आमिरने आता आणखी एका महत्त्वाकांक्षी प्रोजेक्टवर लक्ष देण्यास सुरुवात केल्याचं कळत आहे . नुकतच विमानतळावरुन बाहेर पडतेवेळी आमिरच्या हातात व्यासांनी रचलेलं महाभारत , हे महाकाव्य पाहायला मिळालं . आमिरचे हे फोटो लगेचच सोशल मीडियावर व्हायरल झाले आणि पुन्हा एकदा महाभारतावर आधारित साकारल्या जाणाऱ्या चित्रपटाच्या चर्चांनी जोर धरला . या चित्रपटासाठी मुकेश अंबानी जवळपास १००० कोटींचा निर्मिती खर्च उचलणार असल्याचं म्हटलं जात असून परफेक्शनिस्ट आमिर या कर्णाची व्यक्तीरेखा साकारणार आहे , असं वृत्त चर्चेत होतं . वाचा : मानधन न स्विकारताही आमिर असा कमावतो बक्कळ नफा महाभारतावर आधारित चित्रपट साकारण्यासाठी जवळपास १० - १५ वर्षांचा काळ जाऊ शकते , असंही त्याने बऱ्याच दिवसांपूर्वी एका पत्रकार परिषदेत म्हटलं होतं . त्यामुळे आता महाभारतावर आधारित साकारल्या जाणाऱ्या चित्रपटाची अधिकृत घोषणा केव्हा होते हे पाहणंही तितकच महत्त्वाचं ठरणार आहे . येत्या काळात हिंदीसोबतच दाक्षिणात्य चित्रपटसृष्टीही ‘महाभारत’ या महाकाव्याचा आधार घेत महत्त्वाकांक्षी चित्रपट साकारण्यात येणार असल्याचं कळत आहे . त्यामुळे प्रेक्षकांसाठी ही पर्वणीच ठरेल यात शंका नाही .


मुंबई : विक्की राजानी निर्मित व साबीर खान दिग्दर्शित " मुन्ना मायकल ' चित्रपट ख्यातनाम पॉप सिंगर , डान्सर दिवंगत मायकल जॅक्सन यांना समर्पित केला आहे . या चित्रपटाद्वारे अभिनेता टायगर श्रॉफ , अभिनेत्री निधी आगरवाल व अभिनेता नवाजुद्दीन सिद्दिकी नृत्यकौशल्य दाखवणार आहेत . यापूर्वी प्रदर्शित झालेला " हॅप्पी न्यू इयर ' चित्रपट असो किंवा " एबीसीडी ' या सांगीतिक चित्रपटांपेक्षा " मुन्ना मायकल ' हा चित्रपट नक्कीच वेगळा असेल , असा दावा निर्माते विक्की राजानी आणि दिग्दर्शक साबीर खान यांनी केला आहे . टायगर आणि साबीर खान यांचा " मुन्ना मायकल ' हा तिसरा चित्रपट आहे . साबीर खान यांनी सांगितले की , " मी हा चित्रपट केवळ टायगरसाठी करतो आहे . सांगीतिक चित्रपटाच्या निर्मितीबाबत टायगरने मला विचारले . अशा पद्धतीचे सांगीतिक चित्रपटांची निर्मिती फार होत नाही . या चित्रपटाच्या निमित्ताने हा अनुभव मला घेता येणार असल्याने मी लगेचच होकार दिला . या चित्रपटात मैत्रीचे बॉडिंग असून , त्यात संगीत व नृत्य आहे . त्याचबरोबर या चित्रपटात वडील आणि मुलाचा एक इमोशनल ड्रामा पाहायला मिळणार आहे . संगीतावर आधारलेला हा चित्रपट मायकल जॅक्सन यांना समर्पित केला आहे . ' निर्माते विकी राजानी म्हणाले की , मला विविध जॉनरचे चित्रपट करायला आवडतात . त्यामुळेच यापूर्वी आलेल्या सांगीतिक चित्रपटाबद्दल फार विचार न करता " मुन्ना मायकल ' चे कथानक वेगळे असल्याने आर्थिक धोका पत्कारला . " मुन्ना मायकल ' चित्रपटासाठी आम्हाला अनेक वेळा परदेशी जावे लागले . बाहेरचे कोरियोग्राफर , तज्ज्ञ व अन्य टीम बाहेरून आणावी लागली ; पण हा चित्रपट करताना कुठेही आर्थिक तडजोड केली नाही . '